ועדת החוץ והביטחון, כנסת 24, פרוטוקול מספר 98, 2022-04-04 09:40

מירב בן ארי: בוקר טוב לכולם, אנחנו פותחים דיון משותף נוסף של ועדת החוץ והביטחון הוועדה לביטחון פנים.

מירב בן ארי: את הדיון הזה ביקשנו לקיים לאור גל הפיגועים האחרון ובעיקר לאור העובדה שנכנסנו לתוך חודש הרמדאן, וחשוב שמה שקורה בקבינט ובממשלה יוצג גם לחברי הכנסת וגם יוצג בצורה גלויה ושקופה לציבור.

מירב בן ארי: אני כבר אומרת שבערך 40 דקות לפני הסיום אנחנו נסגור את הוועדה ויישארו רק חברי הכנסת שחברים בוועדה החסויה של הוועדה לביטחון פנים ובוועדת החוץ והביטחון.

מירב בן ארי: כמה מילים בעקבות השבועיים האחרונים.

מירב בן ארי: ראשית, אני אנצל עוד פעם את המקום כדי לאחל תנחומים למשפחות של הנרצחים והחלמה מהירה לפצועים.

מירב בן ארי: אני ביקרתי את רוב הפצועים, כולם שוטרי מג"ב, וצריך להגיד תודה לגיבורים האלה, שבלמו בגופם פיגועי טרור קשים מאוד.

מירב בן ארי: אני מודה להם על כך בשם שתי הוועדות.

מירב בן ארי: ראיתי את התוכנית שהממשלה הציגה ואני אשמח לשמוע התייחסות אליה.

מירב בן ארי: אני וחברי רם סיירנו בקו התפר.

מירב בן ארי: כבר חצי שנה אנחנו מסיירים, מדרום לצפון.

מירב בן ארי: ראינו את הפרצות, ראינו את כניסת הרכבים, ראינו את שלוש המ"מים – מסיעים, מלינים וכו'.

מירב בן ארי: לצערי באירוע של קו התפר לא היה קשב והיו שנים של הזנחה, וכמו שכתבתי לרם, מה שחשבנו באמת קרה.

מירב בן ארי: דיברנו על זה שייכנס מחבל ברכב, יחצה בלי שום בעיה ויגיע לאזור שהוא מכיר מצוין, וזה באמת מה שקרה.

מירב בן ארי: אז אני מברכת על התוכנית לקו התפר, שתכף נשמע אותה.

מירב בן ארי: לדעתי, ואני אומרת את זה כחלק מהקואליציה, זה קורה קצת מאוחר מדי.

מירב בן ארי: אבל אני מקווה שמה שאנחנו רואים על הגדר באמת יישאר כך.

מירב בן ארי: אני לא אתייחס לכל התוכנית, אין לנו זמן, אני רק אגיד שתגבור מג"ב והגדלת המשטרה הם דברים שהוועדה הזו וועדת החוץ והביטחון מתעסקות בהם כל הזמן.

מירב בן ארי: אני חושבת שהמשטרה קטנה על מדינת ישראל, ומג"ב עוד יותר קטן, בעיקר כשיש להם משימות גם של שיטור וגם הגנה על אזרחי ישראל.

מירב בן ארי: לכן אני אומרת שלקראת התקציב הבא אני אעשה הכול כדי לאפשר הגדלה של מג"ב ושל המשטרה.

מירב בן ארי: הבנתי שכבר עכשיו אושרו פלוגת המילואים.

מירב בן ארי: אני מסכמת.

מירב בן ארי: הוועדה הזאת תעקוב.

מירב בן ארי: יהיה כאן דיון מעקב על התוכנית הממשלתית, כדי לוודא שהיא אכן יוצאת לדרך.

מירב בן ארי: זה כולל גם את הגדר, גם את הגדלת מג"ב ואת כל שאר הנקודות שהממשלה הציעה כדי להחזיר את הביטחון לתושבי ישראל.

מירב בן ארי: אני מודה לכולם ואני מעבירה את זכות הדיבור לחברי חבר הכנסת רם בן ברק, יו"ר ועדת החוץ והביטחון.

ועדת החוץ והביטחון): תודה ובוקר טוב לכולם.

ועדת החוץ והביטחון): אני כבר אחרי דיון עם שירות ביטחון כללי מהבוקר, וזאת הזדמנות טובה להגיד תודה רבה לכוחות הביטחון, למשטרה, למג"ב, לצה"ל ולשירות הביטחון, שבאמת עושים עבודה קשה מאוד, גם במניעה מודיעינית וגם במניעה פיזית כאשר המודיעין לא עובד מספיק טוב.

ועדת החוץ והביטחון): אנחנו נמצאים בעיצומו של אירוע שאנחנו לא מופתעים ממנו.

ועדת החוץ והביטחון): זה אירוע מתגלגל שהתחיל וצובר תנופה.

ועדת החוץ והביטחון): גם החמאס וגם הג'יהאד האסלאמי מבינים את הפוטנציאל שיש לטרור בתוך ישראל ובשימוש ברשתות חברתיות, שמעצימות את הפיגועים האלה וגורמות לאנשים לצאת לבצע פיגוע.

ועדת החוץ והביטחון): צריך להגיד ביושר שהפיגועים האלה הם פיגועים של אנשים שהתעוררו והחליטו לעשות פיגוע, לא הייתה כאן איזושהי התארגנות, ובחלק מהמקרים גם לא היה מידע מקדים.

ועדת החוץ והביטחון): אנחנו הזנחנו את - - -

שלמה קרעי: אדוני היושב-ראש, אלה לא היו אנשים חפים מפשע שסתם קמו פתאום.

ועדת החוץ והביטחון): אנחנו כמדינה הזנחנו הרבה מאוד שנים את מה שקורה בקו התפר, וגם הזנחנו כמדינה – ואני אומר את זה בצער רב – את מה שקורה בחברה הערבית מבחינת פשיעה הרבה מאוד שנים.

ועדת החוץ והביטחון): צריך להבין שבסופו של דבר הפלילי מהר מאוד הופך ללאומני ומהר מאוד הופך לטרור ויש קשר הדוק בין שני הדברים האלה.

ועדת החוץ והביטחון): משום מה בשנים האחרונות – וכאן אני פונה גם למשטרה – התייחסנו בצורה לא נכונה לדעתי לכל נושא הרבש"צים.

ועדת החוץ והביטחון): עשיתי על זה שני דיונים בוועדה.

ועדת החוץ והביטחון): במקום לחזק את היכולת של האנשים, אנחנו מבזרים אותם מנשקם ומהסמכויות שלהם.

ועדת החוץ והביטחון): את הדיון הזה נצטרך להשלים, כדי לחזק את היישובים, במיוחד במקומות הרגישים.

ועדת החוץ והביטחון): אין מנוס מחיזוק מאסיבי של משטרת ישראל ומשמר הגבול, ואין מנוס מלחשוב אחרת ולראות איך אפשר לבנות כאן כוח של משמר לאומי שיודע לתגבר את כוחות הביטחון ברגעי משבר.

ועדת החוץ והביטחון): אחרי שאמרתי את כל הדברים האלה אני רוצה להגיד בצורה חד-משמעית שיש לנו שירותי ביטחון טובים.

ועדת החוץ והביטחון): יש לנו כאן אירוע מורכב של סכסוך בין תרבויות וסכסוך אידיאולוגי, אבל משטרת ישראל ושירות הביטחון הכללי וצה"ל באמת עושים עבודה טובה בתוך הדבר המורכב הזה – ואני מברך אותם על כך.

מירב בן ארי: נתחיל עם המשטרה.

מירב בן ארי: בבקשה.

אופיר בינדר: שמי אופיר בינדר, אני רמ"ד מבצעים של משטרת ישראל.

אופיר בינדר: אני אתחיל ואומר שרק החודש, חודש מרץ, אנחנו עם 14 אירועים של פיגועים, שבהם היו 11 הרוגים – שלושה שוטרים ושבעה אזרחים – ושבעה פצועים.

אופיר בינדר: היו לנו חמישה אירועי ירי בחודש מרץ, שמונה אירועי דקירה, אירוע דריסה, בפריסה בכל הארץ: בירושלים ארבעה אירועים, בחדרה, בבאר שבע ובבני ברק, ועוד שלושה אירועים במעברים וארבעה אירועים באיו"ש.

אופיר בינדר: אנחנו נערכים בהיערכות מאוד מוגברת לגל האירועים הזה.

אופיר בינדר: למשטרה, שהיא באמת חומת מגן של הציבור, יש שלושה הרוגים ו-37 פצועים באירועי הטרור מתחילת השנה.

אופיר בינדר: אלה מספרים מאוד גבוהים.

אופיר בינדר: השוטרים שלנו בחזית ואנחנו נערכנו פה בתגבור מאוד משמעותי.

אופיר בינדר: בפתח הדברים כבר נאמר שאנחנו בחוסר של כוח אדם.

אופיר בינדר: בכניסתו לתפקיד, מפכ"ל המשטרה הציג תוכנית ל-5,000 שוטרים.

אופיר בינדר: אנחנו קיבלנו 1,000 תקנים, אבל אנחנו עדיין בפער של 4,000 שוטרים, ויש לנו הרבה מאוד משימות, כולל הטרור.

אופיר בינדר: אנחנו ממשיכים לעסוק בכלל המשימות, כולל הפשיעה במגזר הערבי, האלימות, איסוף הנשק, משפחות הפשע, הנושא של אלימות בכלל, אירועי שגרה, מתן שירות ועוד המון משימות.

אופיר בינדר: לאירועים האחרונים שפקדו אותנו אנחנו נערכנו בצורה מאוד רחבה.

אופיר בינדר: אנחנו מהדקים, ביחד עם כל גופי הביטחון, השב"כ וצה"ל, את המודיעין שלנו.

אופיר בינדר: אנחנו גם עוסקים בסיכול טרור, כמו שראינו בשבת לפנות בוקר בפעולה של הימ"מ, היחידה המשטרתית, בשיתוף השב"כ וצה"ל.

אופיר בינדר: אנחנו גם פרוסים בצורה רחבה כדי לתת מענה מיידי, להגיב לכל אירוע, לתת תחושת ביטחון, לסכל אירועים ולמנוע אותם עוד בהתהוותם.

אופיר בינדר: לצורך כך אנחנו עושים הרבה מאוד מאמצים כדי להיות בכל מקום.

אופיר בינדר: אנחנו הוצאנו את כל היחידות המיוחדות שלנו ועכשיו כולן פועלות בשטח.

אופיר בינדר: מדובר באלפי שוטרים.

אופיר בינדר: היחידות המיוחדות נמצאות בשטח, בערים, במקומות הומי אדם.

אופיר בינדר: משתדלים להיות בכל פינה.

אופיר בינדר: לצורך זה עצרנו את כל ההכשרות שלנו, כולל המכללה הלאומית ובתי הספר להכשרות של מג"ב.

אופיר בינדר: יש בזה פגיעה בהכשרות, אבל אלה פעולות שאנחנו עושים בטווח המיידי, לצד פעולות שאנחנו עושים בטווח הארוך יותר.

אופיר בינדר: אז פרסנו בשטח מאות שוטרים בהכשרות.

אופיר בינדר: גם הוצאנו לשטח מאות אנשי מטה עם רקע מבצעי.

אופיר בינדר: אנחנו הפעלנו את כל המערכים שלנו במחוזות לתוך השטח, כדי להיות בכל מקום.

אופיר בינדר: אנחנו גם מפעילים מתנדבים, אלפים, וגם הפעלנו פלוגות מילואים של מג"ב, חלק על פי תוכנית וחלק בגלל ענייני השעה.

מירב בן ארי: כמה פלוגות מילואים?

אופיר בינדר: מדובר על חמש פלוגות שפרסנו בערים – גם פלוגות של מג"ב איו"ש וגם פלוגות מילואים.

אופיר בינדר: בנוסף, פרסנו ביחד עם צה"ל חיילים.

אופיר בינדר: קיבלנו מצה"ל 14 פלוגות, 1,300 חיילים מיחידות קרביות, שפועלים עכשיו בשירות המשטרה ביחד עם השוטרים במקומות הומי אדם.

אופיר בינדר: אפשר לראות היום תמונות של שוטרים וחיילים בכל מקום - - -

יואב קיש: לפני שנה גנץ אמר שזה לא חוקי.

אופיר אקוניס: זה דבר מדהים, אגב.

אופיר אקוניס: זה לא ייאמן.

מירב בן ארי: אתה לא צריך להתייחס לזה.

אופיר אקוניס: הוא לא יתייחס, אנחנו נתייחס.

אופיר אקוניס: זאת הערה מדהימה של חבר הכנסת קיש.

מירב בן ארי: תמשיך בסקירה.

אופיר בינדר: אז זה לגבי הפריסה שלנו.

אופיר בינדר: מעבר לאירועי הטרור האלה אנחנו ממשיכים את הפעילות שלנו בתחומים נוספים.

אופיר בינדר: אנחנו נכנסנו לחודש של הרמדאן, שהוא חודש מאוד מורכב שמשלב בתוכו עוד הרבה מאוד אירועים רגישים – פסח, נבי שועייב, הפסחא, אירועי יום העצמאות ויום הזיכרון, ועוד הרבה אירועים גדולים והמוניים שמרכזים הרבה מאוד אזרחים.

אופיר בינדר: אנחנו מרכזים מאמץ, אנחנו עושים עבודת מטה רחבה כבר מספר חודשים ביחד עם כל גופי הביטחון, עם צה"ל והשב"כ, וגם פה הפוקוס הוא כמובן ירושלים וערים מעורבות.

אופיר בינדר: אנחנו במוכנות גדולה - - -

אופיר אקוניס: זה דבר שאמור לקרות כל שנה, משום שחגי האביב של כל הדתות מתקיימים כל שנה כבר כמה מאות שנים.

שלמה קרעי: הרמדאן נודד, אופיר.

אופיר אקוניס: הרמדאן, הפסחא, נבי שועייב - - -

מירב בן ארי: די, שמענו את ההערה.

מירב בן ארי: נתתי לך להעיר, אבל סיימנו.

מירב בן ארי: מה ההבדל השנה בין - - -

אופיר אקוניס: יש מועדים רבים בתקופה הזאת, כולל יום הנכבה ויום הנכסה המומצאים של השנים האחרונות.

אופיר בינדר: אתה צודק, זה קיים כל שנה, ואנחנו נערכים לזה כל שנה, זה לא משהו חדש.

אופיר בינדר: אבל כל שנה אנחנו מפיקים לקחים, לומדים, מטייבים את המודיעין שלנו, את ההיערכות שלנו, את המקצועיות שלנו, משפרים יחידות ומדייקים את הדברים.

אופיר בינדר: אנחנו עושים את העבודה בצורה משותפת עם כל גופי הביטחון וגופי החירום, וגם השנה אנחנו פרוסים עם אלפי שוטרים בירושלים ובשאר הערים המעורבות, במטרה לצמצם את החיכוך.

אופיר בינדר: אנחנו רוצים לאפשר את חופש הפולחן ואת חופש הדת לכל הדתות - - -

מירב בן ארי: אתה יכול להתייחס לתוכנית הממשלתית?

מירב בן ארי: למה מיועד ה-181 מיליון שקל?

מירב בן ארי: הבנתי שיש היום ועדת כספים כדי לאשר את הפעימה הראשונה של זה, 70 מיליון שקל.

מירב בן ארי: אני בטוחה שכל חברי הכנסת יתגייסו כדי להעביר למשטרה את התקציב, אבל אולי רק תגיד לנו לאן אמורה ללכת הפעימה הראשונה – האם זה לטובת הצטיידות וכו'.

יצחק פינדרוס: כנראה כדי לבלום את אלימות המתנחלים.

אופיר בינדר: ה-181 מיליון שקל הם דבר מבורך, קיבלנו את זה השבוע ואנחנו מודים על כך לראש הממשלה, לשר לביטחון פנים ולמפכ"ל, שהובילו את התהליך הזה.

אופיר בינדר: זה לא לטווח הקצר והמיידי.

אופיר בינדר: יש פה סל של נושאים שאנחנו רוצים לטפל בהם.

אופיר בינדר: אחד הדברים הגדולים זה הנושא של חטיבת מילואים של מג"ב, כלומר, שיהיה באופן רציף פלוגות מילואים שיחזקו את המערכים במקומות שאנחנו צריכים אותן.

אופיר בינדר: חלק אחר מהעניין זה 200 תקנים להגדלת מג"ב.

אופיר בינדר: ויש בזה גם נושאים של הצטיידות והשלמת פערים של ציוד, ונושאים של כלי תחבורה, כולל דו-גלגליים.

אופיר בינדר: ראינו באירוע האחרון בבני ברק כמה חשובה התגובה המהירה של האופנועים.

מירב בן ארי: אז זה גם מיועד לקנייה של אופנועים?

אופיר בינדר: גם רכישה של אופנועים, גם - - -

מירב בן ארי: אולי ניתן לנציגת המשרד להתייחס, כי היא מכירה את הפרטים.

אופיר בינדר: כן, בוודאי יותר ממני.

מירב בן ארי: פשוט זה קורה היום ב-14:00 וחשוב לי שכל חברי הכנסת יכירו את זה.

מירב בן ארי: מדובר היום על פעימה ראשונה, 70 מיליון שקל למשרד הבט"פ.

מירי שמואלי: שלום לכולם, שמי מירי שמואלי, אני סמנכ"לית ארגון, תכנון, תקצוב ובקרה במשרד לביטחון פנים.

מירי שמואלי: התוכנית, שהונחה על השולחן על ידי השר לביטחון פנים, המפכ"ל, ראש הממשלה, וכמובן האוצר, בסיוע מאוד נרחב שקיבלנו, מונה 181 מיליון שקלים, שמחולקים לשלושה נדבכים מרכזיים.

מירי שמואלי: הנדבך הראשון הוא נדבך של הצטיידות בגובה של 80 מיליון שקלים עבור השלמות ארוכות טווח שהמשטרה הייתה צריכה.

מירי שמואלי: זה כולל קסדות, אפודים, סוגיית האופנועים ועוד.

מירי שמואלי: זאת הפעימה הראשונה, בתגבור משרד האוצר.

מירי שמואלי: עשינו מאמצים להביא את זה לוועדת הכספים היום ב-14:00.

מירי שמואלי: יש שם 61 מיליון שקלים פעימה ראשונה עבור הצטיידות מיידית של משטרת ישראל.

מירי שמואלי: בנוסף לכך, יש תגבור של פלוגות המילואים של מג"ב, בשיתוף עם צה"ל.

מירי שמואלי: סך הכול אנחנו מדברים על הקמה של עוד שש פלוגות חדשות - - -

יואב קיש: ה-181 מיליון האלה, כמה הם מתוך מה שביקשתם מלכתחילה?

מירי שמואלי: אנחנו ביקשנו מספרים מאוד דומים למה שקיבלנו.

מירי שמואלי: ביקשנו סביב 200 מיליון שקלים.

אופיר סופר: הייתם מבקשים יותר, הייתם מקבלים יותר.

מירב בן ארי: אני מתנצלת, אני לא מרשה הערות.

מירב בן ארי: אתם הרבה חברי כנסת - - -

יואב קיש: פשוט הם אמרו שהם רצו ארבעה מיליארד - - -

שמחה רוטמן: מירב, זה לא ייתכן שאת לא - - -

מירב בן ארי: לא, אנחנו נחליט.

מירב בן ארי: אתם תדברו, אבל אי אפשר - - -

שמחה רוטמן: אבל אנחנו רוצים לא רק לדבר לפרוטוקול אלא גם לשאול שאלות אינפורמטיביות.

מירב בן ארי: אי אפשר, אתם הרבה וכולם רוצים לשאול.

שמחה רוטמן: אז הם ידברו, לא תהיה התייחסות לשאלות, ואז אנחנו נדבר?

מירב בן ארי: תהיה לך זכות דיבור ואתה תוכל להתייחס.

שמחה רוטמן: אבל אני רוצה לשאול שאלה.

שמחה רוטמן: הח"כים לא יכולים לשאול שאלות את המומחים שמגיעים?

יואב קיש: אז מירב, בשביל מה הדיון?

יואב קיש: אני לא מבין, או ששואלים שאלות ענייניות או שנלך הביתה וניתן להם - - -

מירב בן ארי: יואב קיש, אני הייתי פה כשאתה ניהלת, אתה בכלל לא נתת לדבר.

יואב קיש: אוי, נו, באמת, האחרון שאת יכולה לבוא אליו בטענות שהוא לא נותן לדבר זה אני.

ועדת החוץ והביטחון): חברים, אתם יכולים לבוא בטענות - - -

שמחה רוטמן: זה לא הגיוני, צריך לשאול שאלות אינפורמטיביות.

שמחה רוטמן: אם אני אחכה לתור שלי - - -

מירב בן ארי: אתה תחכה לתור שלך, יש כאן חברי כנסת שהגיעו לפניך, תכבד אותם.

שמחה רוטמן: אין בעיה, אבל אני מדבר על שאלות אינפורמטיביות.

יואב קיש: אף אחד לא נואם פה נאומים.

מירב בן ארי: מירי, תמשיכי.

שמחה רוטמן: מירב, זה פשוט לא הגיוני.

מירי שמואלי: אני אמשיך.

מירי שמואלי: אני אציין שיש היבטים וצרכים שהם ארוכי טווח ואנחנו גם נדון בהם בתקציב הקרוב.

מירי שמואלי: אנחנו הבאנו למשטרה תגבור של תקנים מזה עשור.

מירי שמואלי: מדובר בתקציבים המשמעותיים ביותר, 1,248 תקנים שמשטרת ישראל קיבלה.

מירי שמואלי: זה התגבור הכי משמעותי שקרה בעשור האחרון.

ועדת החוץ והביטחון): מתי היא קיבלה את זה?

יואב קיש: לא, אין שאלות.

יואב קיש: אה, רק ליושב-ראש מותר.

ועדת החוץ והביטחון): מתי היא קיבלה את זה?

מירי שמואלי: השנה.

מירי שמואלי: שנת 2022.

ועדת החוץ והביטחון): כדאי שידעו מתי המשטרה קיבלה תקנים בשנים האחרונות.

שמחה רוטמן: שאני אבין, אנחנו משתתפים עכשיו בחגיגת הפריימריז ביש עתיד?

שמחה רוטמן: מה האירוע פה?

שמחה רוטמן: באמת, חבר'ה, תנו לשאול שאלות.

יואב קיש: או שמותר לשאול שאלות או שאסור.

מירב בן ארי: שמחה, אני קוראת לך לסדר פעם ראשונה.

שמחה רוטמן: מירב, תני בבקשה לשאול שאלה.

מירב בן ארי: תמשיכי בבקשה.

מירי שמואלי: אני אציין שהנדבך השלישי והאחרון זה תגבור של 200 תקנים נוספים עבור מג"ב משטרת ישראל, שגם הם יינתנו בשתי פעימות.

מירי שמואלי: נעשים מאמצים כבירים מצד משטרת ישראל גם להרחיב את יכולות הגיוס שלה, והם עומדים בזה בצורה מאוד יפה ומבוססת.

מירי שמואלי: וכמו שאמר קודמי כאן, יש כאן מאמצים כבירים שנעשים על ידי המשרד לביטחון פנים ועל ידי משטרת ישראל.

מירי שמואלי: אז זאת התוכנית בגדול, והיא תובא היום לאישור הפעימה הראשונה בוועדת הכספים.

מירי שמואלי: אני כאן לכל שאלה.

שמחה רוטמן: את התקנים שננטשו מאז שומר החומות איישתם?

מירב בן ארי: תודה, מירי.

מירב בן ארי: אנחנו עוברים לצבא.

איתמר בן גביר: מירב, הם השלימו את הסקירה - - -

מירב בן ארי: לא, לא עכשיו, היא תענה אחר כך.

איתמר בן גביר: זה לא בסדר, הם השלימו את הסקירה שלהם.

מירב בן ארי: ישראל, בבקשה.

איתמר בן גביר: אנחנו ממש בהצגה כאן.

יואב קיש: כל הממשלה והכנסת הזאת זה הצגה.

שמחה רוטמן: לברר אם התקנים שננטשו מאז שומר החומות זה לא דבר חשוב?

איתמר בן גביר: אסור לשאול שאלות לגיטימיות?

איתמר בן גביר: אני לא מבין את זה, הרי את תמיד נותנת.

מירב בן ארי: לא כרגע.

מירב בן ארי: תשאל בזמן שלך.

איתמר בן גביר: אבל מתי הזמן שלנו יגיע?

איתמר בן גביר: עוד שעה-שעתיים?

יואב קיש: וגם הרי אף אחד לא יענה לנו, כי זה כבר יהיה בסוף - - -

איתמר בן גביר: אני לא מבין, זאת פעם ראשונה שאת מתנהלת ככה, מירב.

איתמר בן גביר: זה לא בסדר, תיתנו לנו לשאול.

מירב בן ארי: מה לעשות שאתם הרבה.

מירב בן ארי: תרשום ותשאל.

מירב בן ארי: ישראל שומר, בבקשה, אדוני.

שמחה רוטמן: רק שיירשם שלא קיבלנו תשובה לשאלה אם התקנים שננטשו מאז שומר החומות אוישו.

שמחה רוטמן: מקבלים עוד תקנים בזמן שאת התקנים שיש עזבו אנשים.

איתמר בן גביר: גם רציתי לשאול על סמכויות.

איתמר בן גביר: מה התקנים עוזרים אם מרביצים להם בשער שכם.

מירב בן ארי: איתמר, אני קוראת אותך לסדר פעם ראשונה.

מירב בן ארי: אתה מאלץ אותי לעשות את זה.

מירב בן ארי: ישראל, בבקשה.

ישראל שומר: בוקר טוב לכולם, אני ישראל שומר, ראש מחלקת מבצעים באגף המבצעים של צה"ל.

ישראל שומר: ראשית, צה"ל מרכין את ראשו על הקורבנות והאירועים הקשים שהיו בתוך ערי ישראל ושולח את החלמתו המהירה לכל הפצועים מהאירועים שקרו – גם הפיגועים וגם ההיתקלויות ואירועי הלחימה בשטח, גם בתוך ערי ישראל וגם בתוך הערים הפלסטיניות בזמן מעצרים - - -

מירב בן ארי: אני מצטערת, לא להזיז יותר אנשים מהשולחן.

מירב בן ארי: אלה אנשים שבאים לענות על שאלות.

שמחה רוטמן: לענות על מה?

שמחה רוטמן: על מה הם באו לענות?

שמחה רוטמן: את הרי לא נותנת לשאול.

מירב בן ארי: מה לעשות, אתם הרבה אנשים.

איתמר בן גביר: אני לא מבין, הרי תמיד את אומרת שכשבאים הרבה זה אומר שהדיון חשוב.

מירב בן ארי: אז תן להם לדבר.

שלמה קרעי: מירב, אבל השאלה הכי חשובה היא כמה - - -

מירב בן ארי: די, אי אפשר שאלה ועוד שאלה כשאתם כל כך הרבה.

מירב בן ארי: אני רוצה לתת לכולכם לדבר, אבל תכבדו את הדיון.

שמחה רוטמן: אנחנו לא באים לדבר לפרוטוקול - - -

מירב בן ארי: אני קוראת אותך לסדר פעם שנייה.

שלמה קרעי: מירב, רק שאלה מנחה - - -

מירב בן ארי: לא, אין שאלות.

מירב בן ארי: זה כמו בבית ספר, כל אחד אומר "רק שאלה, רק שאלה", אנחנו לא נתקדם ככה בדיון.

מירב בן ארי: ישראל, בבקשה.

שמחה רוטמן: אבל המידע הזה חשוב לכולנו.

שמחה רוטמן: מירב, מה יש לך?

שלמה קרעי: מירב, כמה כוחות נפרסו בסוף?

מירב בן ארי: תשמור את השאלה לזמן שלך.

איתמר בן גביר: מתי הזמן שלנו יגיע?

אמילי חיה מואטי: גברתי היושבת-ראש, גם אני מבקשת את זכות הדיבור.

מירב בן ארי: כל מי שנכנס נרשם.

ישראל שומר: לגבי ההיערכות של צה"ל, אני רוצה לציין פה את ההיערכות המקדימה לתקופה שנכנסנו אליה לאחרונה ולפיגועים האחרונים, בדגש על התקופה מאז הפיגוע בבאר שבע.

ישראל שומר: היו פיגועים גם לפני כן, לשמחתנו עם תוצאות הרבה פחות משמעותיות.

ישראל שומר: ההיערכות לחגי ניסן ולחודש הרמדאן החלה כמו בכל שנה, כאשר לכל שנה יש את הייחודיות שלה ואת ההקשר שלה ולפי זה אנחנו עושים את ההתאמה.

ישראל שומר: אם אתם שואלים אותי מה ההיערכות הייחודית שהייתה שונה לעומת שנים קודמות, התשובה היא בעיקר החיבור הבין-ארגוני והבין-משרדי שכולל את צה"ל, שירות הביטחון הכללי, משטרת ישראל, שירות בתי הסוהר – כי יש משמעות גם לסוגיית האסירים – מטה ההסברה הלאומי, ומשרדים נוספים כמו המשרד לביטחון פנים ומשרד הביטחון.

ישראל שומר: אני אתן כדוגמה את "קציר ירוק", בנושא השריפות סביב עוטף כזה.

ישראל שומר: כלומר, הסתכלנו על זה בצורה הוליסטית ורחבה.

ישראל שומר: לקחנו את זה כשלם אבל גם פירקנו את זה לפי נושאים, כשבתוכם שמנו כמובן גם את סוגיית יהודה ושומרון.

ישראל שומר: אנחנו מכירים את הרגישות של התקופה והסתכלנו על הייחודיות של ירושלים ועל לקחים משומר החומות.

מירב בן ארי: לא נדרשתם לתוספת תקציבית כדי לתגבר את ההיערכות?

יואב קיש: שאלות ענייניות זה פריבילגיה רק של היושבי-ראש, נכון?

מירב בן ארי: כן.

שמחה רוטמן: זה לא לעניין, מירב.

ישראל שומר: בהיערכות שלנו לתקופה הזאת לא עסקנו בנושא התקציבי, עסקנו בעיקר בדרכים להתארגן נכון.

ישראל שומר: עשינו דיונים משותפים בכל הרמות, מרמת דרגי העבודה ועד רמת הדרגים הבכירים בצבא, כולל ישיבות של הרמטכ"ל, המפכ"ל, נציבת שירות בתי הסוהר וראש השירות כמובן.

ישראל שומר: היו ישיבות ודיונים דחופים וקבלת החלטות.

ישראל שומר: אני יכול לומר שגם הסוגיה של המדיניות האזרחית עלתה על הפרק ביתר שאת.

ישראל שומר: למשל, מי עולה להר הבית בימי שישי ודברים מהסוג הזה.

ישראל שומר: כל הסוגיות הללו נדונו בדיונים המקדימים, שהחלו כבר בחודש ינואר.

יואב קיש: אין לכם מניעה חוקית לתגבר את המשטרה בתוך ישראל?

ישראל שומר: אני לא נכנס להחלטות של הממשלה והחלטות של דרג פוליטי-מדיני.

ישראל שומר: אני יכול להגיד שאנחנו כצבא, ברגע שקיבלנו את ההנחיה לאחר החלטת ממשלה, הכנסנו יותר מ-1,300 לוחמים, מכל הסיירות של צה"ל.

ישראל שומר: עצרנו את כל ההכשרות המתקדמות של כל הסיירות בצה"ל - - -

אופיר אקוניס: אבל לא הייתה החלטת ממשלה כזאת.

יצחק פינדרוס: תפנו אותנו לפרוטוקול הממשלתי שהחליט על זה.

מירב בן ארי: לא להפריע.

יואב קיש: אבל לא הייתה החלטת ממשלה.

יואב קיש: שר הביטחון טען לפני שנה זה לא חוקי.

מירב בן ארי: די, אי אפשר לנהל דיון ככה.

איתמר בן גביר: אם תיתני לשאול לא תהיה בעיה.

מירב בן ארי: תקשיבו, אני מבינה את זה, אבל - - -

איתמר בן גביר: אני שותק פה כמו דג, תני לשאול שאלות.

איתמר בן גביר: זאת פעם ראשונה שאת מתנהלת ככה, תמיד בוועדה שלך את נותנת לשאול.

מירב בן ארי: אבל אם כל אחד מכם יעיר אנחנו לא נתקדם.

איתמר בן גביר: אז באנו לכאן בתור עציצים?

מירב בן ארי: מספיק.

מירב בן ארי: שומר, תמשיך בבקשה.

ישראל שומר: אני מפריד בין התקופה של ההכנה לתקופה שממנה נכנסנו לפיגועים, שבה יש פריסה רחבה של יותר מ-13 גדודים בסך הכול בכל זירת המלחמה, כולל סביב רצועת עזה ובדגש על עשרה גדודים באזור יהודה ושומרון.

ישראל שומר: יש יכולות נוספות שנפרסו, אני לא מפרט אותן כאן, אבל אלה יכולות משמעותיות.

ישראל שומר: הרמטכ"ל הגדיר את סדר העדיפות וכרגע צה"ל מושקע באופן מלא, לפחות לשבועות הקרובים, בעצירה ובבלימת גל הפיגועים הזה – בעצם לא גל, אלא הפיגועים הקשים הללו – ובמניעה של זיקות בין רצועת עזה, ירושלים, יהודה ושומרון וביטחון הפנים.

ישראל שומר: בזה אנחנו עוסקים כרגע, בשיתוף פעולה בין-ארגוני על בסיס יומי, כולל מפגש נוסף בשבוע שעבר של כל ראשי הארגונים, כדי לתאם, לסנכרן ולראות שיש שיתוף פעולה מלא, החל מסוגיית האסירים בבתי הכלא ועד הפעלת הכוח.

ישראל שומר: במסגרת ההכנות, מתוך החלטה ולמידה משנים עברו, בחודשים פברואר ומרץ אנחנו הגברנו באופן משמעותי את המאמץ הסיכולי ההתקפי, בדגש על יהודה ושומרון.

ישראל שומר: גם המשטרה עשתה ככה, בלי להיכנס לפרטים.

ישראל שומר: הגברנו את הפעילות הזאת, בדגש על יהודה ושומרון, והעלינו למאות את כמות העצורים והצווים המינהליים, מתוך רצון עד כמה שניתן לקרר את הזירה ולהיכנס לתקופת הרמדאן וחגי ניסן במצב שונה מהמצב של הפיגועים שהיו.

ישראל שומר: המשימה שלנו עכשיו היא להמשיך את המאמץ הזה, והוזכרה פה הפעולה של הימ"מ, שהייתה פעולה שראויה לכל שבח והשתאות.

ישראל שומר: יש לנו עוד עשרות פעולות כאלה בכל לילה, כולל הלילה האחרון, וכמות העצורים רק מהשבוע האחרון של חשודים או כאלה שביצעו פעילות בעבר הרחוק וגם בהווה.

ישראל שומר: .. בנוסף, אנחנו עוסקים גם בניטור הרשתות החברתיות, כדי למנוע השראה.

ישראל שומר: זאת זירה בפני עצמה.

אורית סטרוק: כמה מזה נעשה מבעוד מועד?

ישראל שומר: אמרתי.

אורית סטרוק: לא עכשיו, אני שואלת כמה נעשה מבעוד מועד.

אורית סטרוק: איך יכולתם כשבינו

אורית סטרוק: אר התחלתם לדון בזה ועכשיו אתם מפסיקים קורסים - - -

מירב בן ארי: ישראל, סיימת?

מירב בן ארי: תודה רבה.

מירב בן ארי: נשמע כמה חברי כנסת ולאחר מכן נשמע עוד נציגים שהגיעו לפה.

מירב בן ארי: נתחיל עם אקוניס ואחר כך חברת הכנסת אורית סטרוק.

מירב בן ארי: אני מבקשת מהצבא והמשטרה לכתוב לעצמכם את ההערות של הח"כים.

מירב בן ארי: אני מזכירה שאני נותנת שלוש דקות.

אופיר אקוניס: תודה, גברתי היושבת-ראש, היושב-ראש, חברות וחברי הכנסת.

אופיר אקוניס: תנחומים למשפחות ורפואה שלמה לפצועים בגל הטרור הזה.

אופיר אקוניס: גל טרור, אין בעברית הגדרה אחרת לאירועים שקרו בשבוע וחצי האחרון.

אופיר אקוניס: תודה ענקית למפרע לכל כוחות הביטחון על כל שלוחותיהם.

אופיר אקוניס: אני הייתי בהלוויה של אמיר חורי ביום חמישי בנוף הגליל, ואני חוזר על עמדתי שהמשרד לביטחון פנים יחד עם משטרת ישראל צריכים לפעול לתת לו צל"ש, משום שמעשיו הרשימו בגבורתם את כל אזרחי ישראל באשר הם, בוודאי את רובם.

אופיר אקוניס: אני רוצה להתחיל מהסוף, מאתמול בלילה.

אופיר אקוניס: מה שהיה אתמול בלילה בשער שכם לא יהיה הלילה.

אופיר אקוניס: לא יהיה לינץ' בחיילים, בכוחותינו.

אופיר אקוניס: הבריונים פראי האדם האלה לא יכו אותם.

אופיר אקוניס: הם פראיים, אתם רואים את התמונות.

אופיר אקוניס: מדובר על פראי אדם.

אופיר אקוניס: הם מגיעים לשם, הם מכים חיילים.

אופיר אקוניס: זה לא יקרה הלילה.

אופיר אקוניס: יש כאן גיבוי מלא, מימין ומשמאל – רוב השמאל אני מקווה, מימין בוודאי – לפעולות נחושות והתקפיות של כוחותינו.

אופיר אקוניס: שוטרי ושוטרות מג"ב עומדים בחזית המאבק, וצריך לתת להם גיבוי, צריך להכות אותם.

אופיר אקוניס: היה כבר שר ביטחון שאמר את זה בעבר, למזלי לא מהמפלגה שלי.

אופיר אקוניס: אני חוזר ואומר, תכו אותם.

אופיר אקוניס: תמונות כמו שהיו בלילה בשער שכם, רבע שעה מכאן, לא יהיו יותר.

אופיר אקוניס: זה הכול.

אופיר אקוניס: אם אפשר לצטט את ראש השב"כ לשעבר, "מחבלים צריכים למות".

אופיר אקוניס: אמר את זה אברהם שלום, לא אדם שבא מן הימין הפוליטי.

אופיר אקוניס: זה מה שמחבל צריך לדעת.

אופיר אקוניס: שהוא מת.

אופיר אקוניס: שהוא הרוג.

אופיר אקוניס: והשיטות הן שיטות מגוונות.

אופיר אקוניס: עכשיו לעניין האירועים בשבוע וחצי האחרונים, בראשיתם הטבח בבאר שבע.

אופיר אקוניס: טבח באר שבע היה אירוע מכונן גם באכזריות שלו וגם במוכנות של משטרת ישראל – ואני אומר את זה בכאב לב – מבחינת הזמן הרב שלקח לה להגיב לאירוע הזה.

אופיר אקוניס: אגב, בבני ברק זה כבר היה מחצית מן הזמן ואפילו פחות.

אופיר אקוניס: אדוני היושב-ראש, גברתי, אני מברך על התגבור.

אופיר אקוניס: זה דבר טוב, אבל שזה לא יהיה פלסטר זמני.

אופיר אקוניס: היו בבאר שבע אירועים לפני שנה, היה תגבור של שבועיים, ואחר כך נסעתי ברחובות העיר ולא היה שוטר אחד ולא ניידת אחת.

אופיר אקוניס: זה היה מאוד נקודתי וזמני.

אופיר אקוניס: התגבור צריך להיות הרבה יותר עקבי.

אופיר אקוניס: עלתה כאן סוגיית התקציב.

אופיר אקוניס: אני אומר לך, מירב, ולכל הנוכחים כאן, האופוזיציה לא תכשיל תוספת תקציב לגופים ביטחוניים – לעניינים מבצעיים.

אופיר אקוניס: לא לשומנים של המשרדים, דבר שיש בכל משרד ממשלתי, כולל במשרדים שאני כיהנתי בהם, אלא לצרכים מבצעים.

אופיר אקוניס: קסדה, אופנוע, כלי נשק ועוד צרכים מבצעיים.

אופיר אקוניס: לזה אנחנו לא נתנגד, תהיו בטוחים.

אופיר אקוניס: אגב, אדוני היושב-ראש, זה כולל תקציב חירום לסתימת פרצות.

אופיר אקוניס: הסיורים שלכם חשובים, כולנו עוברים שם.

אופיר אקוניס: אגב, זה נכון גם ליד המעברים; ליד מכבים, מחסום אליהו ומקומות נוספים שבהם אנחנו רואים איך הם פשוט הולכים ונכנסים.

אופיר אקוניס: הם אפילו לא צריכים את הפרצה בגדר, הם פשוט צועדים פנימה.

אופיר אקוניס: אני רוצה לדבר על חוקים.

אופיר אקוניס: חוק שלילת אזרחות למחבלים.

אופיר אקוניס: שלא יהיו אי-הבנות, היום הסמכות היא של שרת הפנים.

אופיר אקוניס: תשללו אזרחות.

אופיר אקוניס: משפחת אגבאריה, שעשתה כבר את ליל הקלשונים ב-1992, אחד ממעשי הטבח הפראיים ביותר בתולדות המדינה – הנצרים שלה עשו בשבוע שעבר את הפיגוע בחדרה.

אופיר אקוניס: צריך לשלול אזרחות, כדי שהאלמנה לא תקבל ביטוח לאומי.

מירב בן ארי: תודה, אופיר.

אופיר אקוניס: אני מסיים בשני דברים קצרים.

אופיר אקוניס: אחד, רישיונות לנשק.

אופיר אקוניס: צריך לשנות מן הקצה אל הקצה את מדיניות המשרד לביטחון פנים.

אופיר אקוניס: אני חושב שהמדיניות של צמצום רישיונות הנשק היא שגויה, ודאי בעת הזאת, וצריך לשנות אותה ולתת הרבה יותר נשקים, כולל לפקחי סל"ע, שהם יוצאי צבא, רובאי 03, אבל בגלל הגיל אינם יכולים לשאת נשק.

אופיר אקוניס: זה דבר פשוט מופרך.

אופיר אקוניס: דבר אחרון, גברתי – המאבק הסייברי והקיברנטי.

אופיר אקוניס: זה לא דבר שנדרש לפעילות אקטיבית של משטרה, שב"כ, מוסד וכוחות ביון אחרים.

אופיר אקוניס: המחבל אמר שהוא יוצא לפיגוע בשם אל אקצה, בשם הרמדאן?

אופיר אקוניס: פשוט ליירט את הפיגוע לפני שהוא יוצא.

מירב בן ארי: תודה, אופיר.

אופיר אקוניס: אני מסיים, גברתי, במשפט.

אופיר אקוניס: אני אומר את זה לכל חברי הבית: אם ישראל לא תהיה דמוקרטיה מתגוננת היא לא תהיה בכלל.

אופיר אקוניס: אמרתי את זה ב-2010 אחרי אירועי המרמרה ואני חושב שלמשפט הזה בוודאי יש תוקף אקטואלי ומוסרי אחרי השבוע הזה.

אופיר אקוניס: תודה רבה.

מירב בן ארי: תודה רבה.

מירב בן ארי: חברת הכנסת אורית סטרוק, ולאחר מכן חבר הכנסת שלמה קרעי.

אמילי חיה מואטי: כולם מהימין?

מירב בן ארי: כל מי שבא יכול לדבר.

מירב בן ארי: כל חברי הכנסת הוזמנו, ואנחנו מקבלים בברכה את כולם, כי כולם נציגי ציבור.

אופיר סופר: אם יש לכם ימין באופוזיציה אז תביאו אותו.

יואב קיש: אנחנו לא ימין קיצוני שהולך לשער שכם כמו יושב-ראש סיעת יש עתיד.

איתמר בן גביר: הוא חימם את הרוחות, צריך להגיד את זה.

איתמר בן גביר: לפיד חימם את הרוחות, פרובוקציה זה פרובוקציה.

מירב בן ארי: איתמר, די.

איתמר בן גביר: אני מעיר על זה שלפיד עשה פרובוקציה.

איתמר בן גביר: היה יכול להישפך דם.

מירב בן ארי: חברת הכנסת סטרוק, זה זמן הדיבור שלך.

מירב בן ארי: בבקשה, גברתי.

אורית סטרוק: קודם כול אני רוצה להגיד לחברתי אמילי שכן, רוב חברי הכנסת הם מהימין.

אורית סטרוק: הממשלה שאת רואה היא סוג של מוטציה של שקר ורמייה, כי בעצם הייתה צריכה להיות פה ממשלת ימין רחבה מאוד.

אמילי חיה מואטי: אני אומרת כל הזמן שאני חברה בממשלת ימין.

אורית סטרוק: הלוואי.

אורית סטרוק: אנחנו תכף נראה.

אורית סטרוק: גברתי היושבת-ראש ואדוני היושב-ראש, אני חושבת שקציני המשטרה והצבא שיושבים כאן מולנו עושים עבודה מצוינת ואין לנו אלא להודות באמצעותם לכל מי שמתחתיהם ומאחוריהם ועובדים לילות כימים לעמן ביטחוננו.

אורית סטרוק: אז קודם כול תודה גדולה.

אורית סטרוק: הביקורת צריכה להיות לא על הצבא, לא על המשטרה וגם לא על השב"כ, ואפילו לא על השב"ס, שנכנע בהוראה מדינית מלמעלה.

אורית סטרוק: הביקורת צריכה להיות על מי שמפעילים אותם מהדרג המדיני.

אורית סטרוק: ויש ביקורת רבה.

אורית סטרוק: שום דבר לא נפל עלינו בהפתעה – לא הרמדאן ולא דברים אחרים.

אורית סטרוק: לפני שנה שמענו פה בחדר הזה שאירועי שומר החומות לא היו בתרחיש הייחוס, שזה מזעזע.

אורית סטרוק: אבל אחרי שהם כבר קרו אז הם בוודאי היו צריכים להיות בתרחיש ייחוס.

אורית סטרוק: ולנו הבטיחו מעל במת התקשורת שאחרי שומר החומות השב"כ ייכנס בענק לטפל בפשיעה הלאומנית בחברה הערבית.

אורית סטרוק: זה לא קרה.

אורית סטרוק: אני שלחתי שאילתה לראש הממשלה נפתלי בנט ושאלתי אותו על תיקי חקירה משומר החומות שלא פוענחו כי השב"כ לא היה מעורב בחקירה.

אורית סטרוק: יש לי תמונת מצב נהדרת שלפיה איפה שהשב"כ היה מעורב בחקירה יש כתבי אישום ויש מיצוי הדין, ואיפה שלא אז כמעט תמיד אין.

אורית סטרוק: מיצוי הדין משומר החומות הוא אפסי.

אורית סטרוק: נפתלי בנט, אחרי הרבה נדנודים שאני ביקשתי שיואיל להסביר למה הוא לא מוכן לענות, ענה לי שמה שאמרה שרת הפנים בתקשורת, שהשב"כ הולך להיכנס לזה, זה הרהורים שלה ושאני אשאל אותה למה היא התכוונה.

אורית סטרוק: אז זו שאלה ראשונה, והיא לממשלה, לא לקצינים ולא לגורמי הביטחון.

אורית סטרוק: שאלה לראש הממשלה, שלא הפעיל את השב"כ, ולכן הדין עם פורעי שומר החומות כמעט שלא מוצה, וההרתעה היא אפס.

אורית סטרוק: דבר שני, הכסף.

אורית סטרוק: ה-70 מיליון שקלים – עכשיו מעבירים אותם?

אורית סטרוק: באמצע הבלגן?

אורית סטרוק: לא יכלו להעביר אותם לפני חצי שנה או שנה?

ועדת החוץ והביטחון): או לפני שנתיים, שלוש, ארבע שנים...

אורית סטרוק: לא, אדוני היושב-ראש, אני מדברת על התקופה אחרי שומר החומות.

ועדת החוץ והביטחון): באמת, תעשי לי טובה.

אורית סטרוק: אדוני היושב-ראש, מה זה הסכום הזה 70 מיליון שקל לעומת 500 מיליון שקל שבני גנץ מעביר לרשות הפלסטינית בשיטת הדלת המסתובבת, כדי שהיא תשלם את משכורות המחבלים - -

מירב בן ארי: תודה.

אורית סטרוק: רגע.

אורית סטרוק: - - גם המחבלים הישראלים, גם המחבלים מטעם דעאש, וגם המחבלים מטעם עצמם, שרוצים לרצוח בנו כי הם רבו עם אימא שלהם או עם האישה שלהם.

אורית סטרוק: לכולם אבו מאזן "המגנה" משלם משכורות, ובני גנץ וליברמן משלמים לאבו מאזן.

אורית סטרוק: 500 מיליון, לא 70 מיליון.

מירב בן ארי: תודה, חברת הכנסת סטרוק.

אורית סטרוק: דבר אחרון.

אורית סטרוק: אני קוראת מפה ליושב-ראש הכנסת ולכולכם לעזור לי: ביום רביעי מתכנסת המליאה.

אורית סטרוק: צריכים להצביע על החוק לביטול אזרחות למחבלים.

אורית סטרוק: זה בנפשנו, זה חוק מציל חיים.

אורית סטרוק: הפלתם אותו פעמיים במליאה.

אורית סטרוק: הוא צריך לעבור במליאה מוחרתיים.

אורית סטרוק: תודה.

מירב בן ארי: תודה רבה.

מירב בן ארי: חבר הכנסת שלמה קרעי, ולאחר מכן אנחנו נשמע את חיים ביבס, יו"ר השלטון המקומי.

שלמה קרעי: תודה, מכובדיי יושבי-הראש.

שלמה קרעי: מה שקרה בעצם זה ששומר החומות 1 לא הסתיים.

שלמה קרעי: שומר החומות 1 בעצם מוגר באופן זמני, אבל מאז הממשלה הסיטה מבט הצידה ולא טיפלה בטרור הלאומני בקרב אזרחי ישראל הערבים, אלו שמקימים שם תאי טרור.

שלמה קרעי: אני רוצה להקריא לכם משהו מתוך טור של יוסי יהושע.

שלמה קרעי: הוא אומר שלא רק שהממשלה עצמה עיניים, הממשלה לא נותנת לשב"כ לעשות את העבודה שלו.

שלמה קרעי: הוא אומר: "אתמול הצפנו כאן את מחדל המודיעין של השב"כ, שפספס עוד פצצה מתקתקת.

שלמה קרעי: בשירות מבינים ומודים בכישלון, אבל טוענים שידיהם קשורות ביחס לערביי ישראל.

שלמה קרעי: הם מסבירים שהראיות הנדרשות מהם להציג למעצרים מינהליים לאזרחים עם תעודת זהות כחולה הם ברף גבוה משמעותית ומערכת המשפט סלחנית לגביהם.

שלמה קרעי: הם גם ביקשו לבחון את סוגיית הריסת הבתים של המחבלים הישראלים, אבל גנץ ובנט אמרו להם לא, הם הביעו התנגדות בטענה כי הצעד ייתקל בקשיים משפטיים".

שלמה קרעי: אז אין אכיפה, אין התרעה, לא נותנים לכוחות הביטחון לעשות את העבודה שלהם – אז מה אתם מצפים?

שלמה קרעי: שהתבערה הלאומנית שהתחוללה כאן בשומר החומות פתאום תירגע ולא תחזור ותצוף בשטח?

שלמה קרעי: בוודאי שהיא תחזור.

שלמה קרעי: אני טוען שחוץ מכוחות הביטחון – שצריך לתגבר אותם.

שלמה קרעי: .. אגב, גם את זה מזכיר יוסי יהושע.

שלמה קרעי: הוא אומר שהם קיבלו גיוס מילואים של שלוש פלוגות מג"ב.

שלמה קרעי: אני לא יודע מה קרה מאז, כדאי שתעדכנו אותנו.

שלמה קרעי: אלו אותן שלוש פלוגות מג"ב שאישרו להם עוד לפני שגל הטרור הזה התחיל להרים את הראש - - -

ועדת החוץ והביטחון): חבר הכנסת קרעי, אני יכול לשאול אותך שאלה?

ועדת החוץ והביטחון): אתה מציע שנחוקק חוקים לאזרחים ערבים וחוקים לאזרחים יהודים?

שלמה קרעי: אני מציע - - -

ועדת החוץ והביטחון): תגיד כן או לא.

שלמה קרעי: אני לא אמרתי דבר כזה.

יואב קיש: למחבלים.

יואב קיש: מחבלים אזרחי ישראל.

אורית סטרוק: רם בן ברק, אתה חתום על החוק הזה - - -

ועדת החוץ והביטחון): האם אתם רוצים שיהיה חוק אחד לאזרחים ישראלים ערבים וחוק אחר לאזרחים יהודים?

יואב קיש: מחבלים אזרחי ישראל, צריך לטפל בהם ולא להעלים את זה מתחת לשולחן.

שלמה קרעי: אם יש טרור לאומני נגד מדינת ישראל, צריך לחסל אותו.

ועדת החוץ והביטחון): על זה אין ויכוח.

שלמה קרעי: מחבל שיוצא נגד מדינת ישראל ובא לפגוע באזרחים בגלל שהם יהודים, בגלל שהם אזרחי ישראל - - -

ועדת החוץ והביטחון): אתה רוצה שנהיה מדינה שיש לה חוקים לאוכלוסייה אחת וחוקים לאוכלוסייה אחרת?

יואב קיש: איך הגעת לזה, רם?

קריאות: - - -

יואב קיש: אתה היחיד שחושב על זה.

יואב קיש: היחיד.

יואב קיש: חוק נגד מחבלים שפועלים נגד אזרחי ישראל.

יואב קיש: דרך אגב, נרצחו גם ערבים בפיגועים האלה.

יואב קיש: אז מה הקשר, מאיפה הבאת את זה?

ועדת החוץ והביטחון): אני בעד לרדוף את המחבלים באשר הם, אתם מדברים על - - -

שלמה קרעי: רם, עם כל הכבוד, אתה מדבר לא לעניין, אתה צובע - - -

יצחק פינדרוס: זה הסיבה שיש פיגועים, כי מחפשים את האלימות של המתנחלים כל היום.

יואב קיש: אנחנו מדברים על טרוריסטים מחבלים עם אזרחות ישראל.

יואב קיש: על זה אנחנו מדברים.

שמחה רוטמן: - - - שאינך יודע להביל בין אויב לאוהב?

שלמה קרעי: אתה יודע מה הבעיה של הממשלה הזאת, שלא מסוגלת להיאבק בטרור?

שלמה קרעי: ההשקפה הזאת שלך ושל החברים שלך.

אמילי חיה מואטי: שלמה, שלמה - - -

מירב בן ארי: מספיק להפריע לשלמה.

שלמה קרעי: אתם לא מסוגלים ל - - -

אמילי חיה מואטי: אני מפריעה לשלמה?

אמילי חיה מואטי: הוא הסית כרגע נגד - - -

יואב קיש: כן, את מפריעה לשלמה.

אופיר אקוניס: כל אמירה אצלכם היא הסתה.

שלמה קרעי: אמילי, כאשר הוא לא מסוגל להבין שיש כאן טרור לאומני שמכה בנו, טרור של ערבים טרוריסטים שרוצים לפגוע באזרחי ישראל – זה שורש הבעיה.

אמילי חיה מואטי: שלמה, אבל להגיד שהוא מעודד - - -

שלמה קרעי: לא אמרתי שהוא מעודד, אמרתי שהוא לא מבין את הבעיה.

שלמה קרעי: כולנו שמענו אותו עכשיו.

שלמה קרעי: גברתי היושבת-ראש, אני רוצה לסיים את הדברים שלי.

שלמה קרעי: מערכת המשפט והפרקליטות, שלא מטפלת במסיתים.

שלמה קרעי: .. יש כאן חוות דעת של "בצלמו" שמדברת על בלוגר שמסית, והמשטרה אומרת שלא מוצאים אותו.

שלמה קרעי: יש אימאמים שמסיתים לרצח ותומכים במחבלים, ואף אחד לא מגיש נגדם כלום.

שלמה קרעי: גם נציב תלונות הציבור קבע שיש עיכוב הליכים חריף בהתנהלות של משטרת ישראל והפרקליטות לגבי כאלו שמסיתים.

שלמה קרעי: מה אתם מצפים שיקרה?

שלמה קרעי: יוצאים אנשים מוסתים, יוצא המון מוסת, והם עושים את מה שהם חושבים שצריך לעשות.

מירב בן ארי: תודה.

שלמה קרעי: עוד משפט אחד.

שלמה קרעי: אני מצטרף לקריאה של חברת הכנסת סטרוק.

שלמה קרעי: מה שצריך לעשות זה להעביר כאן חוק לשלילת זכויות, שלילת קצבאות ביטוח לאומי, שלילת אזרחות, גירוש של מחבלים, סייענים, מסיתים, ובני משפחותיהם.

שלמה קרעי: צריכים להבין שדם יהודי הוא לא הפקר.

שלמה קרעי: אם אנשים יקבלו עונש חמור וחריף, גם אם הוא קיצוני לדעתך, אדוני היושב-ראש, לפחות שערה משערות ראשו של יהודי לא תיפול ארצה, וזה מה שחשוב לכולנו בחדר הזה.

מירב בן ארי: תודה.

אופיר אקוניס: היושבת-ראש, אם אפשר, אשמח לחדד את עניין החוק באמצעות הייעוץ המשפטי של הוועדה.

אופיר אקוניס: משום שהסמכות לשלול אזרחות קיימת בידיו של שר או שרת פנים.

אופיר אקוניס: אם יש כאן שלשלאות של מערכת המשפט, נדרש תיקון של החוק.

אופיר אקוניס: אבל הדבר הזה קיים, הוא אפשרי והוא לא מתבצע - - -

אורית סטרוק: יש שלשלאות - - -

שלמה קרעי: רגע, מירב, עוד מילה אחת - - -

מירב בן ארי: לא, לא, אני עוברת לחיים ביבס.

שלמה קרעי: עוד מילה אחת, לגבי רישיונות נשק.

שלמה קרעי: לוחמים שנמצאים בשל"ת ועוד כל מיני גורמים כאלו - - -

מירב בן ארי: נבקש מהמשרד לביטחון פנים להתייחס לזה.

שלמה קרעי: זה לא רק הבט"פ, לוחמים בשל"ת זה דווקא צה"ל.

שלמה קרעי: צריך לתגבר את הכוח האזרחי שמסתובב עם נשק.

מירב בן ארי: המשרד לביטחון פנים יתייחס לאישור של הרישיונות.

מירב בן ארי: יש רפורמה בכל מה שקשור לזה, אנחנו מטפלים בזה.

מירב בן ארי: והצבא יתייחס לשאלה לגבי אלה שבשל"ת.

מירב בן ארי: חיים ביבס, בבקשה.

חיים ביבס: בוקר טוב לכולם.

חיים ביבס: הרשויות עובדות בשיתוף פעולה מלא עם המשטרה בכל דבר ועניין, בטח ובטח עם הצבא ופיקוד העורף.

חיים ביבס: אני מחלק את זה לשלושה דברים מרכזיים: הטווח הקצר, הבינוני והארוך.

חיים ביבס: בטווח הקצר, אנחנו מתגברים את נושא המחסומים, הכניסות לערים, מתגברים סיורים, אבל עדיין צריך חיזוק משמעותי מיידי.

חיים ביבס: זה כולל גם את גני הילדים, שאין בהם אבטחה, את מעונות היום, את המחסומים, כי לא כל רשות יכולה לעמוד בזה.

חיים ביבס: בטווח הבינוני צריכה לצאת קריאה: הגיע הזמן שיבינו שאי אפשר שבכל פעם שיש אירוע מטפלים בזה נקודתית ולמוחרת האירוע נגמר וגם המשאבים נגמרים.

מירב בן ארי: מה אתה עושה עכשיו עם גני הילדים?

חיים ביבס: כרגע אנחנו מעבים בשיטור עירוני או בסיור, אבל לא כולם יכולים לעשות את זה.

חיים ביבס: ולכן אנחנו דורשים במיידי – כמו שעשינו באירועי הדקירות – לקבל תקציב מיידי לאבטחה של אותם גנים ואותם מעונות.

חיים ביבס: אז זה לגבי הטווח הקצר.

חיים ביבס: הגנים והמחסומים.

חיים ביבס: לייצר ערנות ונוכחות.

חיים ביבס: בטווח הבינוני הגיע הזמן להקים משמר לאומי.

חיים ביבס: לא מדובר באירוע תקציבי שנתי גדול.

חיים ביבס: צריך לקחת בוגרי יחידות קרביות שמשתחררים ולתת להם שכר הולם על התרומה שלהם.

חיים ביבס: שיהיה להם שיטור בסיסי, כולל סמכויות אכיפה ושיטור.

חיים ביבס: אנחנו חייבים לטפל משמעותית בנגב וגם בצפון, שכולם שוכחים אותו.

חיים ביבס: כדי שהדבר הזה יקרה צריך לפחות 3,000 כאלה שייכנסו.

חיים ביבס: זה תהליך שייצר משהו אמיתי, עם נוכחות ארוכת טווח, ולא רק טיפול נקודתי.

חיים ביבס: בטווח הארוך - - -

אורית סטרוק: אבל מה שמשגע זה שידענו את זה כבר לפני שנה.

אורית סטרוק: הרי ידענו את זה אחרי הרמדאן הקודם, איפה הייתם כל הזמן הזה?

יואב קיש: את הצעות החוק שלנו למשמר לאומי הם זורקים לפח.

מירב בן ארי: הבנו את הנקודה.

אורית סטרוק: איפה הייתה הקואליציה?

אורית סטרוק: אנחנו שנה יודעים את זה.

אורית סטרוק: שנה.

חיים ביבס: הדבר האחרון זה הטווח הארוך.

חיים ביבס: יש שני דברים מרכזיים.

חיים ביבס: אחד, הנושא של נשק בלתי חוקי.

חיים ביבס: צריך לטפל בו במלוא העוצמה והכוח.

חיים ביבס: יש פתגם ערבי שאומר שכשיש אצל הפלאח בשדה שרפה, לך אתה, השכן שלו, לעזור לו, כי אם לא השרפה תגיע גם אליך.

חיים ביבס: זה מה שקרה פה – לא טיפלנו והשרפה הגיעה אלינו.

חיים ביבס: צריך לטפל בזה במלוא העוצמה.

חיים ביבס: ואני אומר לכם, ראשי הרשויות במגזר זועקים לעזרה בנושא הזה.

חיים ביבס: דבר שני, והוא תקלה חמורה של המל"ג במדינת ישראל: אין סמינר למורים, לא בדרום ולא בשום מקום, ובסוף כולם הולכים ללמוד בחברון, בשכם, בג'נין.

חיים ביבס: ואף אחד מהם לא חוזר משם חובב ציון.

חיים ביבס: אז הגיע הזמן לטפל גם בנושא הזה, לנער את הדבר המיושן הזה שנקרא המל"ג.

חיים ביבס: גם בנושא הזה ראשי רשויות זועקים.

חיים ביבס: תודה.

מירב בן ארי: תודה רבה.

מירב בן ארי: חבר הכנסת פינדרוס, בבקשה, אדוני.

יצחק פינדרוס: תודה רבה, גברתי היושבת-ראש ואדוני היושב-ראש.

יצחק פינדרוס: אני רוצה להתחיל עם מה שאמר אופיר אקוניס.

יצחק פינדרוס: אפשר להגביר כוחות, אפשר לתגבר, אפשר להביא אופנועים, אפשר להביא קסדות, אבל אירוע כמו שהיה אתמול בשער שכם שווה חצי מיליארד שקל של ציוד למשטרה.

יצחק פינדרוס: רם, אנחנו במזרח התיכון, והערות כמו "לאיזה טרוריסטים אתה מתכוון" או "הבעיה היא אלימות המתנחלים".

יצחק פינדרוס: ..

יצחק פינדרוס: אתה יודע מה, על אף שזה שקר, גם אם זה היה נכון, אנחנו נמצאים במזרח התיכון, התרבות פה היא אחרת.

יצחק פינדרוס: יריקה של ילד פלסטיני, ערבי, מוסלמי, נוצרי או יהודי על שוטר – זה גורם לפיגוע של מחר בבוקר.

יצחק פינדרוס: תבינו את זה.

יצחק פינדרוס: כל ההתגוננות הזאת גורמת לפיגועים, אנחנו רואים את זה פעם אחר פעם אחר פעם.

יצחק פינדרוס: זה בדיוק הדבר.

יצחק פינדרוס: צריך לתת גיבוי מלא לכל שוטר, כל חייל וכל אזרח שיש לו אקדח, וגם צריך לדאוג שהמשרד לביטחון פנים יקצר את התור, כי אנשים מחכים חודשים.

יצחק פינדרוס: אם הם ידעו שאם מישהו מסכן חיים הוא נורה, בלי משחקים, ואם מישהו מתחצף לשוטר הוא נעצר במקום, הדבר הזה ייגמר.

יצחק פינדרוס: אין מה לעשות, זאת שפה אחרת.

יצחק פינדרוס: כולנו אוהבים להיות מדינה מערבית, זה נחמד, זה טוב, אבל לא זאת השפה שמדברים פה, זה לא עובד, זה גורם לפיגועים.

יצחק פינדרוס: ומכאן אני רוצה לעבור לחקיקה של חברי הכנסת.

יצחק פינדרוס: הרתעה זה הנושא.

יצחק פינדרוס: אם בתי המשפט מושכים את הדיונים האלה, אם לוקח ארבעה או חמישה חודשים להרוס בית של מחבל, הפסדת את ההרתעה, ולא נעים להגיד, אבל ההריסה כבר מיותרת.

יצחק פינדרוס: ההריסה הרי היא לא עונש, היא בשביל הרתעה.

יצחק פינדרוס: לכן צריך לעשות את זה מיידית, בלי לחכות, בלי להמתין.

יצחק פינדרוס: צריך לשלול אזרחות באופן מיידי, לא עשר שנים אחרי.

יצחק פינדרוס: כי חייבים לייצר הרתעה, אחרת אנחנו גורמים לעצמנו פיגועים.

יצחק פינדרוס: אנחנו יודעים את זה, אנחנו אומרים את זה כל הזמן, ידענו את זה אחרי שומר החומות, ידענו את זה גם לפני כן, ראינו את זה קורה, זה לא בא בהפתעה.

יצחק פינדרוס: שידע כל שוטר וכל חייל שעומד שם שהוא יקבל גיבוי מלא.

יצחק פינדרוס: כי ההתחצפות לשוטר גורמת לפיגוע הבא.

מירב בן ארי: תודה, פינדרוס.

מירב בן ארי: חברת הכנסת יסמין פרידמן, ולאחר מכן חבר הכנסת שמחה רוטמן.

יסמין פרידמן: אני אתחיל בלענות לאורית.

יסמין פרידמן: אורית, את אומרת ששנה ידעו ולא עשו כלום, אבל אני - - -

אופיר סופר: תגידי "12 שנה", תגידי "נתניהו" - - -

יצחק פינדרוס: "12 שנה נתניהו לא עשה כלום" - - -

אופיר סופר: תפסיקו לבלבל את המוח כל הזמן, אתם שנה בשלטון, קחו אחריות.

יסמין פרידמן: אל תפריע לי, אני לא הפרעתי לך.

יסמין פרידמן: שב בשקט ואל תפריע לי.

אופיר סופר: תפסיקו עם התירוץ המטופש הזה.

אופיר סופר: אתם שנה בשלטון, קחו אחריות.

יסמין פרידמן: שב בשקט ואל תפריע לי, אתה עוד לא שמעת אותי מדברת, תן לי לדבר.

אופיר סופר: כל הודעה שלכם לתקשורת מתחילה באמירה הזאת.

אופיר סופר: בושה.

מירב בן ארי: אופיר, מספיק.

יסמין פרידמן: שמונה שנים הייתי חברת מועצה בעיריית באר שבע, ואני רוצה לספר לך משהו שאולי את לא יודעת.

יסמין פרידמן: בשנת 2005 היו בבאר שבע תקנים ל-250 שוטרים.

יסמין פרידמן: היום, כמעט 20 שנה אחרי, את יודעת כמה תקנים יש בבאר שבע, בתקופה שבה העיר הכפילה את עצמה?

יסמין פרידמן: 260 תקנים.

יסמין פרידמן: זה לא קרה אצלנו, אוקיי?

יסמין פרידמן: זה דבר אחד.

אופיר סופר: או, הינה - - -

אורית סטרוק: אבל שומר החומות קרה לא - - -

יסמין פרידמן: סליחה, אני באר שבעית ואני אגן על באר שבע.

יסמין פרידמן: אתם מזלזלים באינטליגנציה של אנשי הנגב.

אופיר סופר: אין בעיה, תגידי "12 שנים", אין בעיה.

יסמין פרידמן: תתמודד.

קריאות: - - -

שלמה קרעי: וכמה תחנות משטרה הוספנו ברשויות הערביות?

יסמין פרידמן: לא מספיק, מסתבר.

מירב בן ארי: שלמה, די, די עם זה.

שלמה קרעי: תראו מה אתם עושים: אתם נותנים להם תירוצים.

מירב בן ארי: שלמה, מספיק עם זה, מספיק.

יסמין פרידמן: אני רוצה לשאול משהו.

יסמין פרידמן: כמובן שאני מברכת על התקציב החדש ועל התקנים, אבל אני רוצה לשאול איך התקנים האלה הולכים להיות מחולקים.

יסמין פרידמן: הרי כולנו יודעים שהאירוע הוא בנגב, וחשוב לי לדעת כמה מתוך 1,250 התקנים שאמרתם שהולכים להוסיף מגיעים לנגב.

יסמין פרידמן: זה מה שחשוב לי לדעת בתור אשת הדרום.

יסמין פרידמן: אני גם רוצה לדעת האם כל התקנים שקיימים עכשיו מאוישים והאם התחילו גיוסים.

יסמין פרידמן: מה המצב בפועל?

יסמין פרידמן: התוכנית בסדר, אבל אני רוצה לדעת מה לוחות הזמנים וכמה מתוך התקציבים האלה יורדים דרומה.

מירב בן ארי: תודה, יסמין.

שלמה קרעי: ה-1,200 תקנים האלה זה משהו שאישרנו כבר בתקציב, נכון?

שלמה קרעי: זה לא משהו חדש?

מירב בן ארי: חבר הכנסת שמחה רוטמן ואחר כך חבר הכנסת אופיר סופר.

שלמה קרעי: מירב, חשוב שידעו שה-1,200 תקנים זה משהו שאישרנו בתקציב.

מירב בן ארי: 1,100, ואישרנו את זה ל-2022-2021.

מירב בן ארי: אני לא רציתי להפריע, אני שומרת על הזכות של כל אחד לדבר - - -

שלמה קרעי: אבל הדיון על הנגב היה כבר בתקציב, יש כוח משמעותי שהולך לנגב מתוך זה.

מירב בן ארי: ה-1,100 כבר אושר ל-2022-2021.

מירב בן ארי: מה שדיברתי עם מירי היום זה על העברה חדשה שיש היום בוועדת הכספים.

מירב בן ארי: תאמין לי, אני יודעת על כל תקן שהוסף למשטרה, לפחות בזה אני מבינה.

שלמה קרעי: אבל לפחות אל תייצרו מצג שווא לציבור, תגידו מה קורה עכשיו בגלל גל הטרור.

מירב בן ארי: מירי תייחס לזה.

מירב בן ארי: אני מבטיחה שכל מי שיישאר פה יקבל את ההתייחסות של החבורה הרצינית שהגיעה לפה לענות לחברי הכנסת.

מירב בן ארי: אלה האנשים שנמצאים עכשיו בחזית בכל מה שקשור לתכנון.

מירב בן ארי: שמחה, בבקשה.

שמחה רוטמן: תודה רבה, גברתי יושבת-הראש.

שמחה רוטמן: דבר ראשון אני רוצה להתחיל בלחלוק דווקא על חברתי אורית סטרוק.

שמחה רוטמן: היא אומרת שבמשך שנה לא עשו כלום.

שמחה רוטמן: נכון אומנם שהממשלה לא עשתה כלום, בזה היא צודקת, אבל מפלגת השלטון בהחלט עשתה.

שמחה רוטמן: מפלגת בג"ץ, כלקח מאירועי שומר החומות, אמרה בחודש יולי שעבר שהחוק של הכנסת שאומר שמשפחתו של קטין שעוסק בטרור לא תקבל בגינו קצבאות הוא לא חוקתי, כי הוא פוגע בזכות החוקתית לשוויון, והיא ביטלה אותו.

שמחה רוטמן: אני לא מכיר את חוק יסוד: השוויון.

שמחה רוטמן: אז אם אתם מחכים למשבר הקואליציוני הבא, אני נותן לכם פרומו, כי בחודש יולי אתם תצטרכו למצוא פתרון: או שהחוק הזה יתבטל או שיהיה חוק חדש.

שמחה רוטמן: אני בטוח שמנסור עבאס מאוד ישמח.

שמחה רוטמן: אז זה משהו שמפלגת השלטון, בג"ץ, דווקא עשתה, היא הפיקה לקחים: יש טרור – ניתן להם כספים.

שמחה רוטמן: הפקת לקחים מסוג שני, שבה הם אפילו חזו את העתיד – שכמעט כל המחבלים והמעורבים בגל הטרור הנוכחי זה אנשים שמערכת המשפט שלנו כבר הכירה.

שמחה רוטמן: אני חייב לומר שאני מבין מדוע כל כך הרבה שוטרים עזבו את משטרת ישראל, בהמשך לשאלה שלא נתנו לי לשאול.

שמחה רוטמן: אני מבין למה כל כך הרבה שוטרים עזבו את המשטרה, אני לא מבין למה שוטרים נשארים במשטרת ישראל.

שמחה רוטמן: הם הולכים, מסכנים את חייהם, אנשים מאוד מסורים, עובדים מסביב לשעון, עוצרים עבריינים, עוצרים טרוריסטים, מביאים אותם לבית משפט, ושם הפרקליטות מבקשת עונש מצחיק ובית המשפט עוד מקל על העונש המצחיק שהם מבקשים.

שמחה רוטמן: אז בשביל מה הם מסכנים את החיים שלהם ומעמידים את עצמם בקו האש?

שמחה רוטמן: באמת, הלב יוצא אליהם, הם מעמידים את עצמם בקו האש והם גם מתים.

שמחה רוטמן: בן אדם נוסע על אופנוע כדי לסכל מחבל, ואם חס ושלום אותו מחבל לא היה מטופל כמו שצריך על ידי המשטרה ומחוסל, הוא היה נכנס לכלא לקייטנה, מוציא תואר, וגם מקבל כסף מהרשות הפלסטינית שגנץ דואג לו כדי שלא תהיה בעיה תזרימית ברשות.

שמחה רוטמן: אז לשם מה הוא מסכן את החיים שלו.

שמחה רוטמן: כואב הלב.

רות וסרמן לנדה: שמחה רוטמן, כבר לא מקבלים תארים כמה שנים טובות בבתי הסוהר במדינה.

רות וסרמן לנדה: לפחות תדייק בעובדות, אתה אדם אינטליגנטי.

אורית סטרוק: ולכן בני גנץ יכול להעביר לרשות הפלסטינית את הכסף של המחבלים?

רות וסרמן לנדה: גם זה מקוזז, אורית.

רות וסרמן לנדה: צריך להיצמד לעובדות, למציאות.

אורית סטרוק: חצי מיליארד שקל למשכורות מחבלים.

אורית סטרוק: בני גנץ חתום על זה.

יואב קיש: בניגוד לחוק.

אורית סטרוק: אז זה בגלל שאין להם תארים אקדמיים?

רות וסרמן לנדה: חבל על הבריאות שלך, זה פשוט לא נכון.

אורית סטרוק: זה בניגוד לחוק, בלי להעביר את זה בקבינט - - -

מירב בן ארי: אורית, מספיק.

אורית סטרוק: נציגה של בני גנץ יושבת פה, אני חייבת לשאול אותה.

מירב בן ארי: שמחה, תמשיך.

שמחה רוטמן: אני חייב לומר שלעשות פוליטיקה על חשבון טרור זה דבר באמת מגונה, ולכן אני אמשיך לדבר על בני גנץ, שלא שלח חיילים בפעם הקודמת כי זה לא התאים לו פוליטית, ועכשיו זה כן מתאים לו פוליטית אז הוא כן שולח חיילים.

שמחה רוטמן: אז או שיש מניעה חוקית או שאין מניעה חוקית.

שמחה רוטמן: אמר פה קצין מהצבא שיש החלטת ממשלה.

שמחה רוטמן: לא ראיתי החלטת ממשלה שמאפשרת לשלוח חיילים לסייר ברחובות הערים.

שמחה רוטמן: בזמן שומר החומות אני הסתובבתי לבד, בלי ליווי משטרתי - - -

רות וסרמן לנדה: שמחה, לאיזה רמות עוד אפשר לרדת?

רות וסרמן לנדה: קצת כבוד לכללי המשחק.

מירב בן ארי: לא להפריע בבקשה.

מירב בן ארי: תתכנס לסיום.

שמחה רוטמן: אני הסתובבתי בלוד בזמן שומר החומות - - -

רות וסרמן לנדה: גם אני קצת הסתובבתי בלוד, שמחה.

מירב בן ארי: רות, מספיק עם זה, זה לא דיבייט.

מירב בן ארי: אני מבינה שקשה לך, אבל יש כאן חברי כנסת שמחכים הרבה זמן.

מירב בן ארי: שמחה, בבקשה.

שמחה רוטמן: תודה.

שמחה רוטמן: אני הסתובבתי בלוד בזמן שומר החומות, המשטרה אמרה לי שאין לה כוח אדם להגן עליי, אז אני הגנתי על עצמי, חילצתי אנשים מתוך העיר עם הנשק האישי שלי, בזמן שגנץ אמר שהוא לא שולח חיילים כי אסור שחיילים יתעסקו עם אזרחים.

שמחה רוטמן: ופתאום עכשיו יכולים.

שמחה רוטמן: אז או שיש שיקול פוליטי או ש...

שמחה רוטמן: את יודעת מה, אם אין שיקול פוליטי אז אני אשמח מאוד לשמוע מה נשתנה בין אירועי שומר החומות לבין עכשיו, שאפשר לראות עכשיו תמונות של חיילים מפטרלים בחוף עם מצלמה שעוקבת אחריהם.

מירב בן ארי: תודה.

שמחה רוטמן: אני רק מבקש תשובה לשאלה ששאלתי בהתחלה.

שמחה רוטמן: למרות מידע שגוי שנמסר לוועדה לביטחון פנים, מאז שומר החומות יש גל עזיבה של שוטרים את משטרת ישראל.

שמחה רוטמן: האם, לפני שאתם מבקשים תקנים חדשים, איישתם את התקנים שעזבו?

שמחה רוטמן: כי עם השוטרים שעוזבים – בגלל אותו תסכול שדיברתי עליו – אני לא מצליח להבין איך תאיישו את התקנים שאתם מקבלים עכשיו.

מירב בן ארי: תודה.

מירב בן ארי: סופר, בבקשה.

מירב בן ארי: לאחר מכן חבר הכנסת אבי דיכטר.

אופיר סופר: קודם כול אני רוצה לחזק את צה"ל, שב"כ, משטרת ישראל ובכלל זה מג"ב.

אופיר סופר: אנחנו נמצאים, שנה לאחר שומר החומות, עם 11 נרצחים בשלושה פיגועים שונים, כשבחלקם אני מבין שיש מרכיבים של התארגנות ותשתית.

אופיר סופר: גברתי היושבת-ראש, אני ביקשתי שהדיון הזה יתבצע ביום חמישי בשבוע שעבר, כשהדם עוד בער.

אופיר סופר: לצערי יש איזו תחושה – כך לפחות אני מרגיש – שבגלל שקיבלנו כמה ימים של חמצן אז העסק נרגע.

ועדת החוץ והביטחון): תאמין לי שהדם עדיין בוער.

מירב בן ארי: ממש לא נרגע.

אופיר סופר: אז אני רוצה להזכיר את זה פה לכולנו.

אופיר סופר: אני ביקשתי דיון כי אני רציתי שהוועדה הזאת תבקר גם את החלטות הקבינט.

אופיר סופר: כי אם הקבינט מתגייס, עוד לפני שקברנו את מתינו, ואחת ההודעות שיוצאות משם זה שההקלות לרמדאן ימשיכו לקרות.

אופיר סופר: ..

אופיר סופר: מה היה קורה אם לא היינו מודיעים שההקלות לרמדאן ימשיכו?

אופיר סופר: מה היה כל כך קריטי להודיע שצריך עוד 20,000 עזתים ועוד 10,000 או לא אני יודע כמה פלסטינים מיו"ש שייכנסו פנימה?

אופיר סופר: למה היה צריך את זה?

אופיר סופר: למה זה היה חשוב כל כך?

אופיר סופר: היחס לרש"פ הוא פשוט יחס של רפיסות.

אופיר סופר: כולם עולים אליו לרגל, חלקם מזמינים אותו אליהם הביתה לארוחה בשרית עם כל מיני גינונים, והוא אפילו גינוי לא מוכן להוציא.

אופיר סופר: זאת הרשות הפלסטינית.

אופיר סופר: וישראל "חייבת" לנהל את זה בחוכמה, כאילו ישראל היא מדינה חלשה, כאילו אין לה צבא חזק, אין לה שב"כ חזק, אין לה משטרה חזקה.

אופיר סופר: איפה אנחנו חיים?

אופיר סופר: אתם התבלבלתם?

אופיר סופר: אותו יושב-ראש של מה שהיה פעם הבית היהודי, שכל הזמן דיבר על הריסת בתים...

אופיר סופר: אני אישית זוכר אותו מדבר איתי על זה.

אופיר סופר: ועכשיו הוא מספר סיפורים ופוסל את המלצות השב"כ.

אופיר סופר: פוסל את המלצות השב"כ.

אופיר סופר: אז אנחנו מדינה של מבולבלים, והטוקבקיסט ששומע את הדברים, רגע לפני שהוא מעלה את סרטון ההתאבדות שלו לטיק-טוק, הוא שומע את ההודעות הרופסות, את ההפרדה של אוכלוסייה מטרור ועוד כל מיני אגדות שהן בטח לא רלוונטיות כשאתה לא שולט מודיעינית והן בטח לא רלוונטיות כשמחבל יוצא מיעבד ומגיע פנימה וחובר לנשקים בדרך.

אופיר סופר: אבל זאת המדיניות.

אופיר סופר: אני רוצה להזכיר לך, גברתי היושבת-ראש, שכאן אצלך היה דיון בוועדה לביטחון פנים על שומר החומות.

אופיר סופר: אני דיברתי על חטיבת חי"ר משטרתית, אמרתי את זה אז, לפני שנה.

אופיר סופר: אמרתי שהיא הייתה צריכה לקום מזמן.

אופיר סופר: אז לפחות צריך להקים אותה באופן דחוף עכשיו, כדי שתאסוף נשקים באום אל-פאחם, עיר הטרור.

אופיר סופר: ואני לא מדבר על ראש העיר, הפרחח, הפושע, שצריך להיות היום מאחורי סורג ובריח ומי שצריכה לעצור אותו זה הגברת שקד.

אופיר סופר: אבל זה לא קרה.

אופיר סופר: לא קרה כלום עד עכשיו.

אופיר סופר: בליל הסדר הזה את תשאלי מה נשתנה.

אופיר סופר: לא השתנה כלום, רק ברבורים.

אופיר סופר: עוד דיון ועוד דיון ועוד דיון.

אופיר סופר: שמתם את השר הכי כושל – ממשלה כושלת עם השר הכי כושל – לנהל את החיים שלנו, את ביטחון הפנים שלנו.

אופיר סופר: האיש אומנם פיקד על סיירת מטכ"ל ועפר אני לרגליו בניסיונו המבצעי, אבל כרגע הוא לא רלוונטי.

אופיר סופר: הוא לא רלוונטי.

אופיר סופר: ובמקום זה אנחנו מקבלים תשובות הזויות.

אופיר סופר: דיברנו כבר אז על הגדלת תקציב הביטחון.

אופיר סופר: כשרוצים להגדיל תקציב באמצע השנה, מגדילים תקציב באמצע השנה.

אופיר סופר: אבל זה לא קרה וזה לא קורה, ובמקום זה אתם מספרים לנו אגדות על עוד פלוגות ועוד פלוגות.

אופיר סופר: הכול אגדה.

אופיר סופר: והשמיכה קצרה.

אופיר סופר: היא חושבת שהבעיה היא רק בנגב, אני חושב שהבעיה היא רק בגליל ורוטמן חושב שהבעיה רק בלוד.

אופיר סופר: אבל הבעיה היא פה.

אופיר סופר: ותפסיקו לבלבל את המוח על 12 שנים.

אופיר סופר: לזכותי ייאמר שתמיד הייתי באופוזיציה, אבל תפסיקו לבלבל את המוח על 12 שנים, תיקחו אחריות.

אופיר סופר: תיקחו אחריות.

מירב בן ארי: תודה, חבר הכנסת סופר.

אופיר סופר: לא, אני לא סיימתי.

מירב בן ארי: אבל יש עוד - - -

אופיר סופר: אני לא סיימתי.

אופיר סופר: אני תכף אסיים.

מירב בן ארי: תסיים.

אופיר סופר: שמעתי איזה גימיק מראש הממשלה על הקמת חטיבת מג"ב.

אופיר סופר: אני רוצה לשמוע בדיוק במה מדובר.

אופיר סופר: האם מדובר על חטיבת חי"ר עם יכולות משטרתיות או על איזה בלוף אחר?

אופיר סופר: דבר נוסף, לגבי חקיקה.

אופיר סופר: כמדומני יצאה כותרת בשמך, יושב-ראש ראש ועדת החוץ והביטחון, רם, על הנושא של מעצרים מינהליים לערביי ישראל.

אופיר סופר: לא אכפת לי איך תעשה את זה.

אופיר סופר: .. אתה יודע מה, השאלה ששאלת לפני כן מפריעה לי.

אופיר סופר: תעצור את מי שצריך לעצור.

אופיר סופר: אני רוצה שאת המסיתים, אלה שיושבים במסגדים – שיעצרו אותם עכשיו.

אופיר סופר: יודעים מי אלה.

אופיר סופר: הרי איפה שאני גר, בין סכנין, דיר חנא וכפר קנא, יש הסתה יום-יומית, בטח בתקופה הזאת.

אופיר סופר: וזה קורה בעוד מקומות, ואנחנו רואים את החגיגות ואת האמירות שיוצאות מכל מיני מקומות.

אופיר סופר: ראינו את מה שאמר ראש מועצת כפר קנא במהלך שומר החומות.

אופיר סופר: למה אנחנו מחכים?

אופיר סופר: אנחנו התבלבלנו?

אופיר סופר: אנחנו רוצים לאבד את המדינה הזאת?

אופיר סופר: זה נמצא אצל השר לביטחון פנים.

מירב בן ארי: תודה, חבר הכנסת סופר.

מירב בן ארי: חבר הכנסת אבי דיכטר, בבקשה.

מירב בן ארי: לאחר מכן חבר הכנסת קיש.

אבי דיכטר: תודה רבה.

אבי דיכטר: קודם כול, אני מברך על הדיון הזה של הוועדה המשותפת.

אבי דיכטר: כמי שהיה יושב-ראש ועדת החוץ והביטחון אני יכול להגיד שאנחנו קיימנו שם סדרה של דיונים וסיורים.

אבי דיכטר: הסיפור של מרחב התפר הוא בעיה של שנים, כמעט עשור.

אבי דיכטר: צה"ל קבע כאסטרטגיה שאת הלחימה בטרור הוא לא מנהל על הגדר אלא בעומק השטח.

אבי דיכטר: צריך להודות שהאסטרטגיה הזאת קרסה, נכשלה.

אבי דיכטר: היא לא סיפקה את התוצרים שאמורים להיות, והגדר ניזוקה בהיקפים גדולים מאוד.

אבי דיכטר: אי אפשר עכשיו לדבר במונחים של תיקון הגדר מבלי לדבר על כך שהגדר הזו תהיה גדר עד שייכון שלום.

אבי דיכטר: אי אפשר לחזור פעם נוספת לסאגה הזו, שנמשכה שנים, שבה צה"ל התנער מאחריות לגדר.

אבי דיכטר: לגבי האחריות המשותפת של צה"ל והמשטרה בסוגיית הגדר – צריך לקבוע בצורה ברורה שהאחריות על הגדר היא של צה"ל.

אבי דיכטר: צה"ל צריך להימדד על מה שעובר בגדר, גם מיהודה ושומרון לישראל וגם מישראל ליהודה ושומרון.

אבי דיכטר: לא יכול להיות שהגדר הזאת תהיה פרוצה לחלוטין מישראל לכיוון יהודה ושומרון ומיהודה ושומרון לישראל.

אבי דיכטר: לצערי היא פרוצה מאוד, אפשר לראות את זה מניתוח של העבירות הפליליות, דבר שמשליך מאוד גם על הטרור.

אבי דיכטר: העובדה ש-80,000 עובדים נכנסים לישראל במעברים ועוד בערך 40,000 נכנסים בגדר – זו תקלה שצריך לסגור אותה.

אבי דיכטר: הוועדה הזו צריכה לפקח שהסיפור הזה יגיע לכדי סיום, נקודה.

אבי דיכטר: דבר שני, הסיפור של התקציב.

אבי דיכטר: תקציב משטרת ישראל הוא 14 מיליארד שקל.

אבי דיכטר: 11 מיליארד שקל זה משכורות.

אבי דיכטר: שמונה מיליארד שקל לשוטרים ושלושה מיליארד לגמלאים.

אבי דיכטר: זאת אומרת שתקציב התפעול של משטרת ישראל הוא שלושה מיליארד שקל.

אבי דיכטר: אין ארגון שמסוגל לעבוד במצב של כמעט 80% משכורות ורק 20% תפעול, אין חיה כזו, זה דבר בלתי סביר בעליל.

אבי דיכטר: בצה"ל המצב הוא 47% משכורות, ואם ניקח בחשבון את הסיוע הביטחוני מארצות הברית אז זה יוצא עוד פחות.

אבי דיכטר: גם במוסד ובשב"כ זה לא מגיע ל-80%.

אבי דיכטר: מדברים פה על 180 מיליון שקל ויש בזה כביכול אנחת רווחה, אבל זה רק פלסטר קטן.

אבי דיכטר: אני אומר לכם, ועדת החוץ והביטחון והוועדה לביטחון הפנים, אתם חייבים לדחוף שמשטרת ישראל תקבל הקצאה תקציבית שתאפשר לה לתפקד עם 60% משכורות ו-40% תפעול, ככה עובד ארגון בריא.

אבי דיכטר: אם לא נעשה את זה אנחנו נמשיך לעסוק פה בפלסטרים.

אבי דיכטר: לגבי שב"כ, אי אפשר לדבר במונחים של "שב"כ יסייע למשטרה בתחומי אלימות לאומנית בתוך תחומי ישראל".

אבי דיכטר: המשטרה לא מקבלת סיוע, היא מקבלת גורם שהוא אחראי.

אבי דיכטר: צריכה להיות אחריות ברורה.

אבי דיכטר: וכשאתה נותן אחריות ברורה לשב"כ, אתה מודד אותו על האחריות שאתה הטלת עליו.

אבי דיכטר: משטרת ישראל היא גורם מוביל וכך צריך להיות, גם מול צה"ל וגם מול שב"כ בתחומי הקו הירוק.

אבי דיכטר: ולכן החלוקה הזאת צריכה להיות לא התנדבותית אלא זו צריכה להיות משימה.

אבי דיכטר: תראו, גל הטרור הזה הוא גל טרור עם מאפיינים חריגים.

אבי דיכטר: היינו יכולים לשבת פה, לא עלינו, אחרי שבוע הרבה יותר קשה מהשבוע שהיה, שהיה גם הוא קשה מאוד, עם 11 הרוגים.

אבי דיכטר: באירוע של חדרה שני לוחמי הימ"ס בכלל היו אמורים ללכת לאכול בנתניה אבל אחד מהם התעקש לאכול רק אצל שאולי בחדרה, והם התיישבו שם וזה בעצם מה שמנע מהפיגוע הנוראי להיות נוראי הרבה יותר.

אבי דיכטר: אבל אי אפשר להשתית ביטחון על פוקסים או על גבורה של שוטר על אופנוע, שבאמת בלם בגופו ושילם בחייו, אמיר חורי ז"ל, השם ייקום דמו.

אבי דיכטר: כשמדברים על להילחם בטרור יש מגרפה שלמה וצריך להוריד את כל המתגים.

אבי דיכטר: הגדר היא מתג אחד, ההרתעה בתוך שטחי יהודה ושומרון היא מתג שני, הטיפול מול מסיתי ישראל הוא מתג שלישי.

אבי דיכטר: נאמר כאן בצדק שהשייח' ראאד סלאח והשייח' כאמל ח'טיב, שניהם שייח'ים מסיתים.

אבי דיכטר: אגב, אחד מהם כבר היה בכלא שנים פעם ועוד פעם, ואף על פי כן נרתעים מלטפל בזה.

אבי דיכטר: הפרקליטות חייבת להיות קשורה בעבותות לנושא הזה.

אבי דיכטר: אני לא יודע בדיוק מי מטפל בזה במשרד המשפטים - - -

מירב בן ארי: גבי פה, היא תייחס לזה.

אבי דיכטר: הפרקליטות חייבת להירתם לזה, ובתי המשפט צריכים להבין שאם הם לא יירתמו לעניין באמצעות מתן עונשים רציניים כפי שקבוע היום בחוק, לא יהיה מנוס לכנסת אלא לקבוע עונשי מינימום.

אבי דיכטר: זה תפקידנו.

יום טוב חי כלפון: זה צריך לקרות כבר עכשיו, לא צריך לחכות להם.

אבי דיכטר: אני אתן דוגמה.

אבי דיכטר: היום על תקיפת שוטר אתה מקבל שלוש שנות מאסר.

אבי דיכטר: תקיפת שוטר בנסיבות מחמירות, שזה דחיפת שוטר או חילוץ עצור מידי שוטר, זה חמש שנות מאסר.

אבי דיכטר: אלה עונשים חמורים.

אבי דיכטר: האם בית המשפט נותן את העונש הזה?

אבי דיכטר: לא.

יואב קיש: אלה משער שכם ישוחררו מחר, זה מה שיקרה.

אבי דיכטר: חייב להיות מסר מרתיע מאיתנו, ואם לא יינתן עונש רציני אנחנו נלך לחקיקת עונשי מינימום.

אבי דיכטר: מהנהון הראשים פה אני רואה שזה דבר שתואם גם לימין וגם לשמאל.

אורית סטרוק: רוב הפורעים משומר החומות לא נתנו את הדין.

מירב בן ארי: אורית, תודה.

מירב בן ארי: חבר הכנסת קיש, בבקשה.

מירב בן ארי: לאחר מכן אמילי מואטי.

יואב קיש: אני אפתח את דבריי בכך שמהבית הזה צריכה לצאת קריאה מאוחדת לחזק את כל הלוחמים בשטח ואת המפקדים במשטרה ובצה"ל.

יואב קיש: אתם השכפ"ץ של המדינה.

יואב קיש: ביקורת יש וחשוב לשמוע אותה, אבל אני לא חושב שהביקורת היא כלפי הלוחם בשטח, הביקורת היא כלפי מקומות אחרים.

יואב קיש: חבל שחברת הכנסת יסמין הלכה.

יואב קיש: בעיניי שומר החומות היא נקודת מפנה בהתנהלות מדינת ישראל מול טרור לאומני.

יואב קיש: זה קרה בגלל החלפת הממשלה, היינו בתקופה מאוד מורכבת, אבל הממשלה שהוקמה מאז לא עשתה דבר כדי לטפל באירוע הכי חמור שקרה פה לפחות בעשור האחרון, שזה אירוע שומר החומות.

יואב קיש: אנחנו מול פצע כואב, מול לאומנות שנמצאת בתוך אזרחי ישראל, לאומנות שלא קיבלה מענה.

יואב קיש: ומפה מתחיל הכול.

יואב קיש: רואים את זה כשהשייח' העבריין המורשע ראאד סלאח משתחרר בדצמבר 2021 ומקבל מסיבות חינגה באום אל-פאחם ועולים אליו לרגל כל מיני אנשים לברך.

יואב קיש: זה דבר שלא יכול להמשיך.

יואב קיש: אלא שבמקום להתעסק בזה, מישהו מדבר על אלימות מתנחלים, וכך אנחנו מגיעים למצב הזוי שבלינקן היה פה ואמר שזאת הבעיה שהוא רואה לנגד עיניו.

יואב קיש: אתם מבינים לאן הגענו?

יואב קיש: זאת כל כך יציאה מפוקוס; מדיניות מטורללת שלא מטפלת בבעיה האמיתית.

יואב קיש: כולם פה איבדו את הכיוון.

יואב קיש: ואת זה אני משליך ישירות על מה שקרה אתמול בשער שכם.

יואב קיש: אני לא מאמין שראינו את הדברים האלה.

יואב קיש: אלימות מטורפת נגד שוטרים.

יואב קיש: לפחות בסרטונים שראינו, אותם מכים נלקחו, אבל היו סרטונים שאפילו זה לא קרה.

איתמר בן גביר: הם בטח כבר השתחררו הבוקר על ידי שופט השלום אלעד לנג.

איתמר בן גביר: הוא יגיד שהמשטרה פעלה בכוח לא סביר.

יואב קיש: איתמר, חבר'ה, אני לא צריך עזרה.

יואב קיש: אני אומר בצורה הכי ברורה שאני מאוד מקווה שהיום בערב לא נראה תמונות כאלה ואני מאוד מקווה שהמשטרה תדע לטפל באותם מוקדים.

יואב קיש: ברגע שיש יד אחת על שוטר מייד צריך לטפל באירוע הזה בחומרה הכי גדולה.

יואב קיש: אני רוצה להתייחס להנהגה הרופסת שלנו, של לפיד.

יואב קיש: אני אומר בצורה הכי ברורה: כל יהודי יכול להיות בכל מקום בארץ ישראל, ושום דבר בנוכחות של יהודי כלשהו, בין אם הוא ראש ממשלה ובין אם הוא אדם רגיל מהיישוב, לא צריך לגרום לאלימות כלשהי בקרב מי משונאינו בארץ ישראל.

יואב קיש: זאת התפיסה הבסיסית.

יואב קיש: והאבסורד הגדול הוא ששר החוץ החליפי לפיד מאשים מתסיסים, והיום, כשהוא עושה סיור סופר לגיטימי בשער שכם, זה משמש כנגדו כמתסיס ראשי, ובאים מירדן ומכל מיני מקומות ומאשימים את לפיד באירועים האלה.

יואב קיש: אין ללפיד שום קשר לאירועים האלה, הוא בסך הכול הלך לעשות כמה פוטו-אופים כמו שהוא רגיל לעשות, והוא לא הבין שאולי הוא עושה פה איזו טעות נגד עצמו.

איתמר בן גביר: נרקומן של תשומת לב.

יואב קיש: אבל הדבר המרכזי הוא זה: תפסיקו להאשים את היהודים.

יואב קיש: אף יהודי פה לא גורם לאלימות ברמה הזו, ואם כן הוא מטופל בצורה הכי חמורה, וטוב שכך.

יואב קיש: אבל תתייחסו ככה גם לשונאינו הערבים.

יואב קיש: הם מחבלים.

יואב קיש: ואני אומר בצורה הכי ברורה שלא יכול להיות שכשקוראים "מוות למחבלים" קורעים להם את השלט.

יואב קיש: כל מחבל צריך למות.

יואב קיש: דמו בראשו, נקודה.

מירב בן ארי: תודה.

יואב קיש: נושא אחרון.

יואב קיש: אני רוצה לדבר על חקיקה בבית הזה.

יואב קיש: יש את הכלים האופרטיביים, אבל יש גם את הכלים של החקיקה לנוכח הבעיה שקיימת בפרקליטות ובבתי המשפט.

יואב קיש: אנחנו צריכים עכשיו בחקיקה לעשות override על בתי המשפט ועל הפרקליטות, כולל עונשי מינימום ושלילת אזרחות כחובה, כמו בחוק של אבי דיכטר וחברת הכנסת סטרוק.

יואב קיש: תפסיקו לפחד ממה שזה יעשה או לא יעשה, בואו כיד אחת נביא סל של כלים להתמודד עם הנושא.

יואב קיש: אני הבאתי חוק למשמר לאומי, כולל תקצוב, כולל הכול.

יואב קיש: בואו נתחיל לעשות, כי לבית הזה יש אחריות לפחות מבחינת החקיקה.

מירב בן ארי: תודה.

שלמה קרעי: איך זה יעבור אם עבאס, שמחבק את ראאד סלאח, תופס את הקואליציה - - -

מירב בן ארי: אמילי, בבקשה.

מירב בן ארי: אחריה חבר הכנסת בן גביר.

אמילי חיה מואטי: בוקר טוב, חברות וחברים.

אמילי חיה מואטי: תודה למי שנמצא פה.

אמילי חיה מואטי: כמו שאמרה לי פעם מישהי, "ההצלחות הן שלכם, והכישלונות, חלילה, עלינו".

אמילי חיה מואטי: אנחנו מגבים אתכם באופן מלא, אתם עושים עבודה חשובה, ותודה על זה.

אמילי חיה מואטי: לפני מספר ימים יצאה מהמשרד לביטחון פנים הודעה שמדברת על גיוס של 4,000 אנשים כתוספת לכוחות הקיימים.

אמילי חיה מואטי: אני רוצה לדעת כמה גויסו עד כה, מה היעדים, מה הפריסה של אותם מגויסים, מה הטווח של המהלך ומה לוח הזמנים.

אמילי חיה מואטי: דיבר חבר הכנסת אבי דיכטר על המאפיינים החריגים של מתקפת הטרור שאנחנו חווים.

אמילי חיה מואטי: אם מסתובבים בינינו תומכי דאעש שמקבלים זכויות מביטוח לאומי, אזרחים לכל דבר ועניין שידועים כתומכי דאעש, שיוצאים לבסיסים שלהם ועושים לייקים ומשתפים תכנים של דאעש בפייסבוק – איך זה שאנשים האלה מסתובבים חופשי?

אמילי חיה מואטי: מה ניתן לעשות נגדם?

אמילי חיה מואטי: האם השב"כ עוקב אחרי האנשים האלה?

אמילי חיה מואטי: האם יש סכנה שיש עוד כאלה שאנחנו לא יודעים עליהם?

אמילי חיה מואטי: אני רוצה לדעת מספרים.

אמילי חיה מואטי: מי האנשים האלה, היכן הם גרים, מה התוכניות שלהם ואיך אפשר למנוע מהם פעולות טרור נגדנו.

אמילי חיה מואטי: דבר אחרון, גדר המערכת.

אמילי חיה מואטי: ישב אצלי דני תרזה והסביר לי על החשיבות הביטחונית הרבה של גדר המערכת.

אמילי חיה מואטי: אני רוצה להבין איך קרה שמאז שנעצרה בנייתה היא בעצם לא חודשה.

אמילי חיה מואטי: אני מבינה שהיו עניינים פוליטיים, אבל עכשיו אנחנו הממשלה.

אמילי חיה מואטי: ממי מקבלים תשובות לגבי גדר המערכת?

אמילי חיה מואטי: האם נמצאים כאן נציגים של משרד הביטחון?

מירב בן ארי: תודה.

מירב בן ארי: לגבי קו התפר, לא מדובר שם בגדר או במכשול כמו שבנו בעזה או כמו שמתכוונים לבנות מול לבנון.

מירב בן ארי: אם תרצי, ניקח אותך לסיור - - -

אמילי חיה מואטי: תודה, אני מכירה אותה, סיירתי.

מירב בן ארי: אני רק אומרת שההתייחסות היא לגבי בנייה של הגדר.

מירב בן ארי: הם יכולים להתייחס לזה.

אופיר אקוניס: היושבת-ראש, אני חושב שהשאלה של חברת הכנסת מואטי היא מדויקת.

אופיר אקוניס: זה קורה מדי פעם.

שלמה קרעי: רק ההאשמה של דאעש בכל הטרור הזה זה דבר לא נכון - - -

אמילי חיה מואטי: מה זאת אומרת?

אמילי חיה מואטי: הרי הם תומכי דאעש.

שלמה קרעי: הם רוצחים גם מוסלמים וכופרים?

שלמה קרעי: איפה ראית שהם רוצחים מוסלמים כופרים?

שלמה קרעי: הם רוצחים רק יהודים.

מירב בן ארי: חבר הכנסת בן גביר, בבקשה, אדוני.

אמילי חיה מואטי: הם תומכי דאעש - - -

שלמה קרעי: זה לא דאעש, זה אנשים שרוצים לבצע טרור ביהודים, לא במוסלמים.

קריאות: - - -

מירב בן ארי: אתם מפריעים לחבר הכנסת בן גביר.

שלמה קרעי: הם רוצחים מוסלמים כופרים או רק יהודים?

שלמה קרעי: אלה לאומנים שרוצים לרצוח יהודים.

מירב בן ארי: זה מפריע.

איתמר בן גביר: בנימה אישית, יושב-ראש הוועדה הלך בימים האחרונים לטלוויזיה והשווה אותי לחמאס.

איתמר בן גביר: כשאמרו עליך, רמי, שאתה שונא ישראל אני באתי לכאן לוועדה ואמרתי שיש לי מחלוקת מאוד קשה איתך - - -

ועדת החוץ והביטחון): רגע, אם הזכרת את שמי אני אדייק את זה.

ועדת החוץ והביטחון): לא השוויתי אותך לחמאס, חס וחלילה.

ועדת החוץ והביטחון): אמרתי שבכל מה שקשור להגברת המהומות האינטרס שלכם זהה.

איתמר בן גביר: אז עכשיו אתה אומר על יאיר לפיד, ראש המפלגה שלך, את אותו הדבר?

איתמר בן גביר: אני רוצה להגיד לך ולכולם פה משהו בנימה אישית.

איתמר בן גביר: בסוף-בסוף-בסוף אנחנו אחים והאינטרס שלנו הוא אותו אינטרס.

איתמר בן גביר: יש בינינו מחלוקות קשות מאוד, אבל בסוף, כשהמחבל מסתכל מעבר לכוונת, הוא לא אומר "זה שמאל וההוא ימין", הוא רואה אותנו אותו דבר.

איתמר בן גביר: וכשאני שומע את הדיון כאן אני צובט את עצמי.

איתמר בן גביר: כי בא נציג המשטרה, שאני מאוד מכבד, ומדבר על תקנים, ובא שומר, שאני מאוד מעריך, ומדבר על תקנים ועל חיילים; אבל לא זאת השאלה.

איתמר בן גביר: גם אם יביאו 100,000 שוטרים, כל עוד שבשער שכם מרביצים לשוטר עד זוב דם או זורקים מוט לעבר שוטר והשוטרים לא מוציאים את האקדח ויורים, אז זה לא שווה כלום, וגם אם תוסיף 100,000 תקנים זה לא יעזור.

איתמר בן גביר: שומר, אני מעריך אותך, אתה גיבור ישראל, אבל אם אני נוסע בכביש חברון-ירושלים ועומדים מחבלים רעולי פנים עם לומים ועם בלוקים, זורקים אבנים כשמאחורה נוסע רכב עם ילדים ותינוקות, סלעים שאם יפגעו בהם הם ימותו, ואני רואה חייל עומד שם ואני שואל למה הוא לא יורה, והוא אומר לי שאין לו אישור לירות – אז מה זה שווה?

איתמר בן גביר: מה שווים כל הדיונים שאנחנו עושים כאן?

איתמר בן גביר: מה שווה כל התוספת התקציבית אם אנחנו לא יודעים מה לעשות.

איתמר בן גביר: רבותיי, אנחנו יכולים לעשות הרבה.

איתמר בן גביר: דיבר כאן אופיר על האימאמים שמסיתים במסגדים.

איתמר בן גביר: למה לא עוצרים אותם?

איתמר בן גביר: יש להם חסינות?

איתמר בן גביר: נציגי המשטרה, יש להם חסינות?

איתמר בן גביר: למה הם לא נעצרים.

איתמר בן גביר: כשרבנים חתמו הסכמה על ספר תורת המלך עצרו אותם, אז למה לא עוצרים אימאמים?

איתמר בן גביר: למה אדם כמו ראאד סלאח וכאמל ח'טיב לא עצורים עכשיו במעצרים מינהליים?

איתמר בן גביר: הם מסיתים, הם קוראים לרצח.

איתמר בן גביר: כשנערי גבעות עושים פרומיל ממה שהם עושים, ישר מוציאים להם צווים מינהליים.

איתמר בן גביר: למה ראאד סלאח לא עצור במעצר מינהלי?

שלמה קרעי: כי הפרקליטות לא נותנת.

איתמר בן גביר: יש כאן נציגי הפרקליטות.

איתמר בן גביר: שיסבירו את זה.

איתמר בן גביר: דבר אחרון, הסיכולים הממוקדים.

איתמר בן גביר: זה הצליח בעבר, זה יצר הרתעה.

איתמר בן גביר: ועכשיו אנחנו מאבדים את עצמנו לדעת.

איתמר בן גביר: אני אסיים בדבר אחד.

איתמר בן גביר: כשאני הגעתי לשמעון הצדיק אחרי שתקפו שם יהודים, הרביצו ליהודים וכמעט שרפו תינוקת יהודייה בחיים, אמרו לי שאני מבעיר את השטח.

איתמר בן גביר: אבל אחרי שהגעתי – חודש וחצי של שקט.

איתמר בן גביר: כשאני הלכתי להר הבית אמרו לי שיש מידעים, אמרו לי שדובר חמאס מאיים עליי.

איתמר בן גביר: אני אמרתי שדובר חמאס יסתום את הפה, צריך לסכל אותו סיכול ממוקד.

איתמר בן גביר: והיה שקט.

איתמר בן גביר: אבל כשיאיר לפיד הלך בשער שכם היה רעש.

איתמר בן גביר: אתם יודעים למה?

איתמר בן גביר: כי שכשלא ממצמצים וכשלא מתקפלים וכשלא סופרים אותו וכשלא עושים לו חשבון, האויב שלנו מבין את המסר.

איתמר בן גביר: אני מבקש מנציג המשטרה שיסביר למה אתמול שוטרים לא השתמשו בנשק שלהם, וגם משומר שיסביר למה לחייל אין אישור לירות כשזורקים עליו סלעים.

מירב בן ארי: שיקלי, ולאחר מכן האוזר.

מירב בן ארי: בבקשה.

שלמה קרעי: אתה רק רוצה לדעת למה?

שלמה קרעי: אתה לא רוצה שגם ישנו את ההוראות?

אופיר אקוניס: סליחה, קרעי, אני התחלתי עם שער שכם ואני מבקש תשובה מהמשטרה.

אופיר אקוניס: אני הודעתי שהם יקבלו גיבוי מלא לכל פעולה מול הפראיים האלה.

יואב קיש: מירב, אני שאלתי קודם איך ההחלטה על שילוב חיילים הייתה לפני שנה בניגוד לחוק והשנה זה בתמיכה מלאה של גנץ?

יואב קיש: מה השתנה בחוק שהצבא פתאום יכול להתערב, אחרי שגנץ אמר בשומר החומות שהוא לא יכול?

שלמה קרעי: קיש, כשאין ממשלה מתפקדת אז צריך צבא בכל המדינה.

מירב בן ארי: אתה רואה, שואלים שאלה וזה לא נגמר.

מירב בן ארי: מספיק, תעצרו שנייה, קחו אוויר.

עמיחי שיקלי: אני חושב שהדיון הזה מתכנס מאוחר מדי, אבל עדיף מאוחר מאף פעם.

עמיחי שיקלי: אני רוצה קודם כול לחזק את המשפחות השכולות, ואני מבקש מכאן לאחל החלמה מהירה לאנה והילה שנפצעו בפיגוע בבאר שבע וללוחמי מג"ב וימ"ס בהלל יפה שנפצעו בפיגוע בחדרה, ולמפקד הפלגה בימ"מ, ששמחתי לשמוע שחל שיפור במצבו.

עמיחי שיקלי: היסודות של ביטחון ישראל נשענים על שלוש רגליים: התרעה, הרתעה, הכרעה.

עמיחי שיקלי: בכל מה שנוגע להתרעה, אין מה לדבר, הכתובת מרוחה על הקיר ממאי שנה שעברה, אף אחד פה לא מופתע, הכול גלוי וידוע, הכוונות ברורות.

עמיחי שיקלי: וזה לא רק הכוונות של אנשים מדאעש, מבחינתי זה גם כל סטודנט שמניף דגל פלסטין באוניברסיטת חיפה וצועק "ברוח ובדם נפדה את פלסטין".

עמיחי שיקלי: אני מקשיב לו.

עמיחי שיקלי: מבחינתי באמירה הזאת שלו הוא מצטרף לשורות האויב פר-אקסלנס.

עמיחי שיקלי: בוא נלך לבעיה הכי חמורה שלנו בתוך המשולש הזה.

עמיחי שיקלי: אני חושב שהבעיה הכי חמורה שלנו היא הבעיה של היעדר הרתעה.

עמיחי שיקלי: אם אנחנו רוצים לראות דוגמה מוחצת וחמורה מאין כמותה להיעדר הרתעה, אפשר לראות אותה בשער שכם.

עמיחי שיקלי: תראו לי עוד מדינה בעולם שבה ילד כאפות מנוזל, איזה חמום מוח ברברי מאיזו שכונה במזרח ירושלים, מעז להרים יד על שוטר.

עמיחי שיקלי: איך הגענו למצב כזה?

עמיחי שיקלי: איך הגענו למצב שהם מעיזים בכלל להתקרב לשוטר?

עמיחי שיקלי: יש לזה תשובה.

עמיחי שיקלי: התשובה היא: מערכת המשפט.

עמיחי שיקלי: אני רוצה לדבר פה בצורה חדה על כמה דוגמאות.

עמיחי שיקלי: נלך לפיגוע בבאר שבע.

עמיחי שיקלי: המחבל המתועב שרצח בברבריות וברוטליות שכמוה לא ראינו מזמן את דורית יחבס ולורה יצחק, אימהות, ואת מנחם יחזקאל מנוחין ואת הרב משה קריביצקי, השם ייקום דמם – המחבל הזה נשפט על הקמת חוליה של דאעש.

עמיחי שיקלי: השופט המחוזי שדן בעניינו, יואל עדן, אמר: "מוחמד הוא מורה במקצועו, מוערך ומכובד בקהילתו.

עמיחי שיקלי: נטל אחריות מלאה על מעשיו והביע חרטה, ולכן על הענישה להיות ברף הנמוך של מתחם העונש ההולם".

עמיחי שיקלי: כולי תקווה ששנתנו של כבוד השופט הזה נודדת.

עמיחי שיקלי: כולי תקווה שהוא לפחות בא לבקר את המשפחות השכולות.

עמיחי שיקלי: נעבור הלאה, לחדרה.

מירב בן ארי: יש לך חצי דקה לסיום.

עמיחי שיקלי: איברהים אגבאריה, תושב אום אל-פאחם, טס לטורקיה כדי לעלות על מטוס ולהצטרף ללחימה בדאעש.

עמיחי שיקלי: נעצר רגע קודם.

עמיחי שיקלי: אלה לא היו רק כוונות תאורטיות, הוא כבר היה בדרך לשם.

עמיחי שיקלי: העונש שביקשו לגזור עליו היה שלוש שנות מאסר בלבד.

עמיחי שיקלי: אבל השופט אהוד קפלן, בבית משפט השלום בחדרה, אמר: "האיש הביע חרטה.

עמיחי שיקלי: בחור צעיר, כל עתידו לפניו".

עמיחי שיקלי: הוא קיבל 18 חודשי מאסר בלבד.

עמיחי שיקלי: אלה העונשים שניתנו לאנשים שביצעו את הפיגועים החמורים ביותר שראינו כאן

עמיחי שיקלי: בעשור או שניים האחרונים.

עמיחי שיקלי: זה דבר שהוא פשוט בלתי נתפס.

עמיחי שיקלי: אנחנו לא נוכל להכריע אם לא תתעוררו שם בפרקליטות ובבתי המשפט.

עמיחי שיקלי: שטפו פנים.

מירב בן ארי: תודה רבה, שיקלי.

מירב בן ארי: האוזר ולאחר מכן רות וסרמן לנדה.

צבי האוזר: תודה רבה.

צבי האוזר: יש הרבה מאוד פרטים רלוונטיים, אבל אני רוצה להתמקד בדבר שהוא בעיניי אולי החשוב ביותר, הפיל הענק שנמצא בחדר, שהוא העובדה שמדינת ישראל היא מדינה שמוצפת בנשק בלתי חוקי.

צבי האוזר: ההערכות מדברות על בין 200 ל-400 אלף נשקים בלתי חוקיים, כאשר מספר הנשקים החוקיים הוא 145,000 נכון ל-2021.

צבי האוזר: חברים, אנחנו במצב שבו האירוע הזה הוא אירוע אסטרטגי, מכת מדינה שגורמת לאובדן ביטחון אישי של כל אזרחי ישראל, לאובדן המשילות, לגילויי טרור ולעבריינות אלימה קשה.

צבי האוזר: זה פרי של הזנחה של שנים, של עצימת עיניים במשך שנים.

אורית סטרוק: וגם של שמונת החודשים האחרונים, צביקה.

צבי האוזר: צריך לטפל בזה בצורה אחרת - - -

אורית סטרוק: אבל מה עשיתם שמונה חודשים?

צבי האוזר: אני מבקש לא להפריע לי.

אורית סטרוק: מה עשיתם עשרה חודשים?

מירב בן ארי: אורית, אני קוראת לך לסדר פעם ראשונה.

אופיר סופר: האוזר, היית יושב-ראש חוץ וביטחון בממשלה הקודמת, לא?

אופיר סופר: מה זה השטויות האלה עוד פעם?

אופיר סופר: תתחילו לדבר לעניין.

מירב בן ארי: סופר, אני קוראת אותך לסדר.

צבי האוזר: אני מבקש לתת לי להשלים, חברים.

אופיר סופר: תפסיקו לבלבל את המוח.

אופיר סופר: היית יושב-ראש חוץ וביטחון לפני כן - - -

צבי האוזר: זה העניין, ועוד מעט אני - - -

שלמה קרעי: אתה מגיש כתב אישום נגד עצמך, האוזר.

אופיר סופר: אני הייתי באופוזיציה, אז למי אתה בא בטענות?

מירב בן ארי: האוזר, אל תענה.

שלמה קרעי: אתה מגיש כתב אישום נגד עצמך, האוזר.

מירב בן ארי: מספיק.

צבי האוזר: הזנחה של שנים – ואל תבלבלו את הדברים – גרמה להצפת המדינה בבין 200 ל-400 אלף נשקים.

אורית סטרוק: מאה אחוז, אבל מה עשיתם עשרה חודשים?

מירב בן ארי: אורית, די, באמת, את כל הזמן מפריעה.

מירב בן ארי: מספיק.

צבי האוזר: בעניין הזה – ואני אומר את זה בצער רב – אי אפשר לטפל בכלים קונבנציונליים.

צבי האוזר: אנחנו במסלול של קולומביה של פעם.

צבי האוזר: אסור לנו להגיע למצב שבו כבר לא נוכל לשלוט בגורלנו גם אם נרצה וגם אם נחיל חוקי חירום ונפעל בצעדים דרסטיים.

צבי האוזר: אנחנו צריכים לעשות את זה היום, ולא להמתין למסלול כמו שכולנו ראינו בסדרות טלוויזיה כמו נרקוס.

צבי האוזר: קולומביה יכולה להיות כאן.

צבי האוזר: לכן אני חושב שאין מנוס אלא להקים כוח משימה ייעודי וייחודי שכולו ייועד למלחמה ולניקוי מדינת ישראל מהנשק הזה.

איתמר בן גביר: מה הוא יעשה?

איתמר בן גביר: מה הסמכויות של הכוח הזה?

צבי האוזר: תנו לי לסיים, אני אשמח לענות לשאלות בסיום.

צבי האוזר: הכוח הזה צריך להתמקד אך ורק באיסוף נשק בלתי חוקי ולא במשימות אחרות.

צבי האוזר: הכוח הזה לא צריך להיות תחת הפיקוד הרגיל לא של המשטרה ולא של הצבא, אלא ככוח נפרד, שייבחן רק על זה.

צבי האוזר: זאת צריכה להיות משימה קצובת זמן ל-24 חודש.

צבי האוזר: זה צריך להיות מגובה בחוקי חירום ובכלים אפקטיביים.

צבי האוזר: אני מנצל את ההזדמנות הזאת לקרוא לכל חבריי באופוזיציה שלפני מספר חודשים עצמו עיניים לרווחה ולא תמכו בחוק החיפוש, שייעודו חיפוש כלי נשק והגמשה ומתן כלים למשטרה - - -

שלמה קרעי: תקרא לחבריך בקואליציה, הצבעתם נגד שלילת אזרחות למחבלים.

צבי האוזר: אין באיסוף כלי נשק אופוזיציה וקואליציה, ואני אשמח שעכשיו אחד-אחד תתחייבו לתמוך בחוק חיפוש כלי הנשק ובחוק ההסתה בפייסבוק, חוק נוסף ששר המשפטים הציג.

שלמה קרעי: תביא את החוקים ביום רביעי.

אורית סטרוק: בבקשה, צביקה, בוא נעשה את שניהם.

צבי האוזר: הם עברו על ידי הקואליציה בקריאה ראשונה אבל אתם עשיתם פיליבסטר.

צבי האוזר: אל תעשו בזה פיליבסטר, תפעילו שיקול דעת לאומי ותבהירו לפני המצלמות שאתם תומכים בחוק חיפוש כלי הנשק.

שלמה קרעי: אתם הצבעתם נגד שלילת אזרחות למחבלים.

שלמה קרעי: תתבייש.

שלמה קרעי: תביא חוקים, תביא.

שלמה קרעי: תדבר עם עבאס.

צבי האוזר: תאפשרו להילחם בכלי הנשק, אין בזה אופוזיציה וקואליציה.

שלמה קרעי: תדבר עם עבאס.

צבי האוזר: ותפסיקו להעיר את ההערות הפוליטיות האלה.

צבי האוזר: תתמוך בחוק חיפוש כלי הנשק, ותתביישו על ההצבעה נגד - - -

שלמה קרעי: ומה עם שלילת אזרחות וזכויות למחבלים?

שלמה קרעי: תתבייש, אתה הצבעת נגד.

אורית סטרוק: אתה הצבעת - - -

צבי האוזר: אתם לא יכולים לבוא מול הטלוויזיה אבל באצבע להצביע נגד חוק חיפוש כלי הנשק.

צבי האוזר: תודה רבה.

מירב בן ארי: צביקה האוזר, אני קוראת לך לסדר פעם ראשונה.

מירב בן ארי: מספיק כבר.

צבי האוזר: כי לא נותנים לי לדבר, כל הזמן צועקים וצווחים.

אורית סטרוק: מה לא נותנים לך?

אורית סטרוק: אתה - - -

מירב בן ארי: אורית, אני קוראת אותך לסדר פעם שנייה.

צבי האוזר: כל הזמן צועקים וצווחים נגד חוקים לחיפוש כלי הנשק.

צבי האוזר: אי אפשר אחד בפה ואחד ביד.

מירב בן ארי: עזבו את זה, די כבר.

שלמה קרעי: אתה הצבעת נגד שלילת זכויות המחבלים?

צבי האוזר: למה הצבעת נגד חיפוש כלי נשק?

מירב בן ארי: שלמה קרעי, אני קוראת אותך לסדר פעם ראשונה.

שלמה קרעי: אתה הצבעת נגד הרתעה.

שלמה קרעי: תגיד לשר המשפטים מהמפלגה שלך שיזמן לשימוע שופטים שמשחררים פורעים.

צבי האוזר: בחוק חיפוש כלי הנשק אתה בעד?

מירב בן ארי: צבי האוזר, אתה בקריאה שנייה.

מירב בן ארי: שלמה קרעי, אתה בקריאה ראשונה.

ועדת החוץ והביטחון): אז הענשת אותו, קרעי?

ועדת החוץ והביטחון): נתת לו עונש?

ועדת החוץ והביטחון): ככה אתם מתנהלים?

ועדת החוץ והביטחון): אתם לא מתביישים?

שלמה קרעי: אני אמרתי שאני אעשה דווקא?

שלמה קרעי: אני אמרתי "תביאו את החוקים ביום רביעי".

שלמה קרעי: תביא את החוקים, תביא סל של חוקים.

אורית סטרוק: תביא את שני החוקים, את שלנו ואת שלך.

שלמה קרעי: תביא סל של חוקים.

צבי האוזר: תתחילו לתמוך בחוקים שנלחמים נגד איסוף כלי נשק, תתייצבו ככנסת אחת, לא אופוזיציה וקואליציה בנושא הזה.

מירב בן ארי: האוזר, מספיק.

מירב בן ארי: היית יו"ר ועדה, אין בך שום טיפה של - - - ?

צבי האוזר: אני לא יכול לשתוק אל מול השקרים ואל מול גלגולי העיניים.

מירב בן ארי: אני מבינה, אבל - - -

אורית סטרוק: אז תעביר את החוק - - -

מירב בן ארי: אורית, פעם שנייה.

צבי האוזר: חוק חיפוש כלי נשק, מה יש להם נגד זה?

מירב בן ארי: די, צביקה, אתה רוצה שאני אוציא אותך החוצה?

מירב בן ארי: זה לא מתאים, מה יש לכם.

מירב בן ארי: אני שומעת כאן דברים שקשים גם לי ולא מקובלים עליי, אבל תנשמו, יש אנשים שמסתכלים על הדיון הזה.

מירב בן ארי: יש נציגי ציבור שכבר לא יספיקו לדבר היום, את הדיון החסוי לא נספיק לעשות, אז לפחות תנו לחברי הכנסת שיושבים פה שעתיים לדבר.

מירב בן ארי: חברת הכנסת רות וסרמן לנדה, בבקשה.

רות וסרמן לנדה: אני רוצה לפתוח בלהצדיע ללוחמים האמיצים שלנו שפועלים בזמן מורכב ולומר שאני מתפללת לשלומם של הפצועים, שאת חלקם ביקרתי.

רות וסרמן לנדה: זה לא פשוט, ולא בכדי יש פה אמוציות מטורפות, תקופה לא פשוטה.

רות וסרמן לנדה: אני רוצה להצטרף למה שנאמר לגבי המשמר האזרחי ולהדגיש עד כמה הדבר הזה חשוב, ולשאול את מי שיכול לתת לי מענה מה הסטטוס של הנושא הזה ואיפה זה עומד.

רות וסרמן לנדה: דבר שני, הניטור של המדיה החברתית.

רות וסרמן לנדה: אני רוצה להבין מה ההיקף של התקנים שהועמדו לטובת הסיפור הזה.

רות וסרמן לנדה: לניטור המדיה החברתית, גם מבחינת הסתה לאומית וגם מבחינת איתור סכסוכים במישור המקומי בהקשר של הפשיעה והאלימות בחברה הערבית, יש ערך רב מאוד בעצירת הדברים לפני שהם הופכים להיות איומים מאוד.

רות וסרמן לנדה: לגבי הנושא של המשטרה, אנחנו יכולים להגיד שהמשטרה הוזנחה שנים, זה נכון.

רות וסרמן לנדה: וזה גם נכון שאנחנו פה כמעט שנה.

רות וסרמן לנדה: המשטרה היא גורם אכיפת החוק המשמעותי ביותר בתוך גבולות המדינה, והיא חייבת לקבל יותר תקציבים ויותר תקנים.

רות וסרמן לנדה: אופיר אקוניס דיבר פה על שוטרים בארצות הברית.

רות וסרמן לנדה: כשרואים שוטר בארצות הברית הלב דופק.

רות וסרמן לנדה: הייתה פה שנים דה-לגיטימציה כלפי המשטרה וגורמי אכיפת החוק, ואף לב לא דופק כשרואים שוטר.

רות וסרמן לנדה: אני חושבת שמה שנאמר פה על ידי חבר הכנסת איתמר בן גביר לגבי הזלזול והפגיעה הבאמת קשה מנשוא בשוטרים בשער שכם – אסור שזה ימשיך לקרות.

רות וסרמן לנדה: חברים, זה לא קואליציה ואופוזיציה, זה חיי אדם, זה המהות והבסיס של הכול.

רות וסרמן לנדה: אי אפשר יהיה לעשות פה כלום אם לא יהיה פה חוק וסדר.

רות וסרמן לנדה: אני עוקבת אחרי הפשיעה והאלימות בחברה הערבית כבר שנים, ואין למשטרה מספיק תקציבים ותקנים כדי לבצע את מה שמוטל עליהם.

רות וסרמן לנדה: הם פועלים בגבורה, הם פועלים בצורה שבעיניי, כמי שעלתה לארץ לפני למעלה מ-20 שנה, מעוררת השתאות.

רות וסרמן לנדה: אני מצדיעה לאנשים האלה, שתמורת משכורות לא תמיד מכבדות מחרפים את נפשם.

רות וסרמן לנדה: וזה מה שאמור לאחד אותנו.

רות וסרמן לנדה: חייבים לחזק את המשטרה היום, נקודה.

אורית סטרוק: היה צריך לחזק אותה לפני עשרה חודשים, לא היום.

רות וסרמן לנדה: אני רוצה לומר מילה על מורים שעובדים רדיקליזציה.

רות וסרמן לנדה: השתתפתי בדיון מאוד חשוב שהובילה יושבת-ראש ועדת החינוך.

רות וסרמן לנדה: הדבר הזה במעקב, הוא חייב להיות במעקב צמוד.

רות וסרמן לנדה: חייבים לעקור את התופעה הזאת מהשורש.

רות וסרמן לנדה: לא יכול להיות שבן אדם שעובד במערכת החינוך הישראלית למד במוסד שמסית וגורם לרדיקליזציה.

רות וסרמן לנדה: וכן, צריך להסתכל על הדבר הזה בעיניים פקוחות ולהבין שבן אדם שכזה לא יכול להיות במערכת החינוך, לא במזרח ירושלים ולא באף מקום במדינת ישראל.

רות וסרמן לנדה: דבר אחרון.

רות וסרמן לנדה: חברים, אני משתתפת כמעט בכל דיון בנושא החמרת ענישה.

רות וסרמן לנדה: הממשלה הזאת עושה המון בנוגע לזה.

רות וסרמן לנדה: זה מאבק מאוד מאוד קשה.

רות וסרמן לנדה: הסניגוריה הציבורית וגורמים במשרד המשפטים, בצדק מסוים ובאופן לגיטימי, נאבקים על הדמוקרטיה ומנסים למנוע לקיחת אחריות מהזרוע השופטת.

רות וסרמן לנדה: אבל יש פה באמת הקלה שיטתית בענישה.

רות וסרמן לנדה: מדובר פה עכשיו במצב חירום.

רות וסרמן לנדה: אני קוראת ערבית, אני קוראת את הטוקבקים, אני כבר שנים קוראת את הלך הרוח בחברה הערבית.

רות וסרמן לנדה: יש זלזול בחוק ובסדר.

רות וסרמן לנדה: אלוהים יודע שהתפיסה שלי היא ליברלית ואני בעד הדמוקרטיה ובעד שמירת חוק וסדר, אבל הבסיס של מה מותר ומה אסור חייב להיות מונח וברור.

רות וסרמן לנדה: וההקלה בעונשים פוגעת בזה.

מירב בן ארי: תודה.

מירב בן ארי: יום טוב, בבקשה.

יום טוב חי כלפון: תודה רבה.

יום טוב חי כלפון: אני מצטרף לתנחומים למשפחות ולאיחולי ההחלמה לפצועים.

יום טוב חי כלפון: כוחות הביטחון, אנחנו איתכם ואנחנו מחזקים אתכם.

יום טוב חי כלפון: מה שחסר פה סביב שולחן הדיונים זה לא רק התשובות לגבי כמה תקנים וכמה כסף נוסיף לכוחות.

יום טוב חי כלפון: איפה השופטים ששחררו את המחבלים האלה?

יום טוב חי כלפון: זאת הבעיה העיקרית שלנו.

יום טוב חי כלפון: אנחנו מפקחים על גופי שלטון, אבל יש גוף שהוא כמעט לא מפוקח – מערכת המשפט.

יום טוב חי כלפון: כשהצבא או המשטרה מפספסים איפשהו אנחנו נמצאים כאן לעמוד על הכשלים ולתקן.

יום טוב חי כלפון: אבל כששופט טועה בפסיקה שלו ובעצם מקל בעונש – מי מפקח על זה?

יום טוב חי כלפון: מי מתקן?

יום טוב חי כלפון: למי הוא נותן דין וחשבון?

יום טוב חי כלפון: לאף אחד.

יום טוב חי כלפון: בפועל, לאף אחד.

יום טוב חי כלפון: לוועדה הזאת לא מוזמנים שופטים וכמעט אין כאן נציגים ממערכת המשפט.

יום טוב חי כלפון: הם חסינים.

יום טוב חי כלפון: לדעתי הבעיה נמצאת שם.

יום טוב חי כלפון: אני רואה פה את הוויכוחים בין קואליציה לאופוזיציה, אלה מאשימים את עבאס שבקואליציה, אלה מאשימים את נתניהו שלא עשה כלום 12 שנים.

יום טוב חי כלפון: סליחה, שני הצדדים טועים כאן.

יום טוב חי כלפון: כי גם עם נתניהו וגם עם עבאס, בסוף אותו פעיל טרור מגיע לשופט, והשופט ייתן לו חצי שנה, שנה, שנה וחצי, כי הוא בא ממשפחה נורמטיבית, כי זו עבירה ראשונה וכו'.

יום טוב חי כלפון: כך שזה לא נתניהו וזה לא עבאס, אלא בסוף זה אותו שופט שמשחרר את המחבל שכמה חודשים לאחר מכן יעשה את מעשה הטבח.

אורית סטרוק: אתה עושה לעצמך חיים קלים.

אורית סטרוק: זה חלק מהבעיה, אבל זאת לא כל הבעיה.

אורית סטרוק: זה שנפתלי בנט לא הכניס את השב"כ לטפל בפשיעה במגזר הערבי ובפשיעה הלאומית אחרי - - -

מירב בן ארי: תודה.

יום טוב חי כלפון: אורית, זה לא יעזור אם בסוף המחבלים ישתחררו.

יום טוב חי כלפון: השב"כ יעצור אותם, הם יגיעו לבית המשפט, ושם ישחררו אותם.

איתמר בן גביר: אז לסכל אותם סיכול ממוקד.

איתמר בן גביר: למה הוא לא חוזר לסיכולים הממוקדים?

איתמר בן גביר: שיחזור לסיכולים, מהקבר הם לא יחזרו.

יום טוב חי כלפון: חברים, החוליה החסרה כאן בדיון, שהיא החוליה החלשה במאבק בטרור, זאת מערכת המשפט.

יום טוב חי כלפון: השופטים - - -

אופיר סופר: יום טוב, אתה נציג מפלגת השלטון - - -

מירב בן ארי: אופיר, די.

יום טוב חי כלפון: ואני מעלה את הדברים כאן.

יום טוב חי כלפון: גם מפלגות השלטון לשעבר לא פתרו, לצערי הרב, את העניין הזה.

יום טוב חי כלפון: בעיניי זו הבעיה החמורה ביותר, וצריך לטפלה בה בדחיפות.

יום טוב חי כלפון: עוד נקודה.

יום טוב חי כלפון: במציאות שבה מחבלים משתחררים כל כך בקלות במדינת ישראל, אנחנו צריכים להגן על עצמנו.

יום טוב חי כלפון: לכן אני אשמח שנעשה דיון יותר מעמיק בוועדה לביטחון פנים בעניין רישיון נשק.

יום טוב חי כלפון: לתת הקלות למתן רישיון נשק, כי עדיף שאנשים יסתובבו פה עם נשקים ויחסלו את המחבל במקום, כדי שהוא לא יגיע לבית המשפט, ששם כנראה הוא ישתחרר בשלב מסוים.

ועדת החוץ והביטחון): אזרחים לא מיומנים יהרגו יותר אזרחים ממחבלים.

יום טוב חי כלפון: רם בן ברק, הבא להורגך, השכם להורגו.

יום טוב חי כלפון: לדעתי זה הכלל שאנחנו צריכים לפעול על פיו.

ועדת החוץ והביטחון): אני לא נגד.

ועדת החוץ והביטחון): מי שמיומן ויודע להשתמש בנשק, טוב שיהיה עם נשק.

ועדת החוץ והביטחון): אבל צריך לקחת בחשבון שאקדח אצל אזרח לא מיומן - - -

יום טוב חי כלפון: ברור.

איתמר בן גביר: אבל זה לא מה שעמר בר לב חושב.

איתמר בן גביר: הוא רוצה לקחת אקדחים מכולם.

אופיר אקוניס: המדיניות הנוכחית היא לאסוף כלי נשק.

אופיר אקוניס: זה דבר מופרך.

מירב בן ארי: רגע, תנו לי לענות.

מירב בן ארי: הוועדה לביטחון פנים תתכנס במושב הזה לאשר את הרפורמה החדשה של המשרד לבט"פ בכל מה שקשור למתן רישיונות.

מירב בן ארי: נבדוק איפה אפשר להקל ואיפה צריך להקשות.

מירב בן ארי: הכיוון שלי הוא להקל.

איתמר בן גביר: אבל זה הכיוון גם של עמר בר לב?

מירב בן ארי: רגע, שנייה.

מירב בן ארי: קודם כול, הוועדה היא הריבון.

אופיר אקוניס: מירב, זאת חקיקה?

אורית סטרוק: אחרי הרמדאן או לפני?

מירב בן ארי: די, אני רק עניתי לשאלה.

מירב בן ארי: אם אתם רוצים לדעת איך יהיה ומה יהיה, תבואו אליי אחר כך.

אופיר אקוניס: אני רק שואל אם הרפורמה זה חוק?

מירב בן ארי: לדעתי זה בתקנות.

אורית סטרוק: אבל מירב, אחרי הרמדאן או לפני?

מירב בן ארי: מה זה רלוונטי?

מירב בן ארי: הדיון יתקיים במושב הקיץ לאישור התבחינים והרפורמה של המשרד לבט"פ.

אופיר אקוניס: מצוין, חשוב מאוד.

מירב בן ארי: גבי פיסמן, משרד המשפטים, בבקשה.

גבי פיסמן: תודה רבה.

גבי פיסמן: אני אתחיל מהנושא של עונשי המינימום.

גבי פיסמן: חשוב לומר שעברה הוראת שעה לפרק זמן של שלוש שנים שמקנה עונשי מינימום בעבירות נשק.

גבי פיסמן: זה קרה לפני מספר חודשים.

רות וסרמן לנדה: לרבע מהעונש מקסימום.

רות וסרמן לנדה: היה דיון אם זה יהיה רבע או חמישית.

רות וסרמן לנדה: חייבים לשים את זה בפרספקטיבה.

רות וסרמן לנדה: הייתי בכל הדיונים הארוכים האלה.

רות וסרמן לנדה: אני מאוד מכבדת את הדעה של השמירה על הדמוקרטיה והמידתיות - - -

מירב בן ארי: רות, את לא מנהלת את הדיון עכשיו.

מירב בן ארי: אם יש לך שאלות את יכולה לשאול אחרי זה.

מירב בן ארי: גבי, נשמעה פה הרבה ביקורת על משרד המשפטים והתנהלות מערכת בתי המשפט.

מירב בן ארי: דיברו על זה הרבה חברי כנסת, תעני על זה.

אופיר אקוניס: ואם אפשר, אז להתמקד בהגשת כתבי אישום, שזה התפקיד של הפרקליטות.

אופיר אקוניס: עונשי מינימום זה תפקיד שלנו, הכנסת, אנחנו מחוקקים את החוק.

אופיר אקוניס: ואם השופט חי בלה-לה-לנד ומחליט שהוא קובע את החוק, הוא לא יודע מהי הפרדת רשויות ומהי דמוקרטיה.

מירב בן ארי: תנו לה לדבר.

גבי פיסמן: אני רק מחדדת שאני נציגת הייעוץ המשפטי לממשלה, אני לא נציגת הפרקליטות.

יום טוב חי כלפון: ואני מבין שאין נציגים של הנהלת בתי המשפט?

גבי פיסמן: לא.

אופיר אקוניס: הנהלת בתי המשפט זה טכני.

אופיר אקוניס: יום טוב, הפרקליטות זה העניין, הפרקליטות.

אופיר אקוניס: מי מגיש את כתב האישום.

יום טוב חי כלפון: אבל מה לגבי השופטים?

יום טוב חי כלפון: מי מפקח על השופטים?

מירב בן ארי: די.

מירב בן ארי: גבי, בבקשה.

גבי פיסמן: אז התייחסתי לחקיקה של עונשי מינימום בעבירות הנשק.

גבי פיסמן: יש את הצעת החוק הממשלתית שהזכיר חבר הכנסת האוזר שנוגעת לתיקון לפקודת הפרוצדורה הפלילית ומאפשרת סמכות חיפוש ללא צו שיפוטי בעבירות של פשע חמור ועבירות אמל"ח.

גבי פיסמן: תיקון החקיקה הזה עבר בקריאה ראשונה וטרם קודם.

גבי פיסמן: להבנתי זה אמור להיות מקודם במושב הקיץ בוועדת החוקה.

גבי פיסמן: זה בוודאי כלי שכן עשוי לשנות את תמונת המצב בהקשר הזה.

גבי פיסמן: לגבי גיוס חיילים, הפרטים של המתווה שסוכם עליו לפני מספר ימים עדיין לא הובאו בפנינו, אבל העקרונות הם שהחיילים לא מפעילים סמכויות מול אזרחי מדינת ישראל.

גבי פיסמן: הם כן מלווים את השוטרים ומבצעים פעילות של ביטחון שוטף, אבל הם לא מבצעים פעילות של אכיפה פלילית.

גבי פיסמן: המתווה המדויק יאושר על ידנו בהמשך.

מירב בן ארי: תודה רבה.

איתמר בן גביר: רגע, מה עם כתבי האישום?

איתמר בן גביר: מה עם בתי משפט מיוחדים, כמו לדוגמה אלה שעשיתם בהתנתקות?

איתמר בן גביר: אנחנו הרי במצב חירום.

איתמר בן גביר: בהתנתקות הייתה לכם היערכות שלמה, פתחתם בתי משפט מיוחדים, עשיתם הליכי כתבי אישום בהליך מזורז – מה קורה עם כל הדבר הזה?

איתמר בן גביר: אם זה לא התנתקות זה לא מעניין אתכם?

גבי פיסמן: זאת כרגע לא דרישה שהוצפה בפנינו.

גבי פיסמן: ככל שזה יוצף אנחנו בוודאי נבחן את זה.

איתמר בן גביר: איפה האוזר?

איתמר בן גביר: שר המשפטים זה שלו, לא?

מירב בן ארי: שיקלי, מה רצית להעיר?

עמיחי שיקלי: בהקשר של מערכת המשפט צריך לשים גם את הנושא של מח"ש על הפרק.

עמיחי שיקלי: אנחנו לא יכולים להרשות ששוטרים שמסתובבים בשער שכם יחששו שאם הם יגיבו בתקיפות לאיזה בריון למוחרת מח"ש ייקח אותם אליו.

עמיחי שיקלי: צריך שמישהו ישב עם ראשת מח"ש ויבהיר לה את המצב.

ועדת החוץ והביטחון): תראו, אני לא רוצה להיכנס איתכם לוויכוח אם זה כן נכון או לא נכון.

ועדת החוץ והביטחון): ברור לגמרי ששוטרים לא צריכים להיות מוכים על ידי אזרחים או פלסטינים שאינם אזרחים.

ועדת החוץ והביטחון): אבל יש כאן מדיניות שרוצה להרגיע, ולפעמים השוטרים, באומץ לב רב, מגיבים בצורה מסוימת ולא מייד יורים כי הם מבינים את המשמעויות של זה, כנראה יותר מחלק מחברי הכנסת שיושבים כאן.

עמיחי שיקלי: מי בכלל דיבר על לירות?

עמיחי שיקלי: אני לא מדבר על לירות.

עמיחי שיקלי: אנחנו צריכים להגיע לסיטואציה שלא מתקרבים אליהם.

קריאות: - - -

ועדת החוץ והביטחון): היו חברי כנסת שאמרו שצריך לירות.

אבי דיכטר: רם, שנייה.

אבי דיכטר: האם אפשר לקבל מגבי נתון לגבי חמש השנים האחרונות שמראה כמה מקרים של תקיפת שוטר הסתיימו בעונש של שלוש או חמש שנים בכלא?

ועדת החוץ והביטחון): אני מסכים איתך לגמרי.

ועדת החוץ והביטחון): חבר הכנסת דיכטר, אני רוצה להגיד לך משהו.

ועדת החוץ והביטחון): יש כאן דיון ארוך ואמוציונלי.

ועדת החוץ והביטחון): הדברים שאתה אמרת היו דברים עניינים, דברים לגופו של עניין, ללא הקשר פוליטי, והיה ממש תענוג לשמוע אותך.

ועדת החוץ והביטחון): להבדיל ממך יש כאן הרבה מאוד דברים שנאמרו שיש להם משמעויות אחרות - - -

עמיחי שיקלי: רם, אל תהיה גננת, אל תחלק לנו ציונים.

שלמה קרעי: רם, אל תחלק לנו ציונים.

ועדת החוץ והביטחון): אני אחלק לך ציונים כמה שאני רוצה, כמו שאתה מחלק לי ציונים כמה שאתה רוצה

שלמה קרעי: הרווח הפוליטי שאתה מדבר עליו הוא השליחות שלנו, כי יש פה ממשלה רופסת וכושלת והציבור רוצה להסתובב ברחוב בלי פחד.

שלמה קרעי: אתה קורא לזה רווח פוליטי, אנחנו קוראים לזה ביטחון במדינת ישראל.

ועדת החוץ והביטחון): יש הבדל גדול מאוד בין מי שבא לכאן לדיון ורוצה שהדיון הזה יהיה דיון פרודוקטיבי שיצאו ממנו מסקנות ענייניות שישפרו את הביטחון שלך, שלי ושל הילדים שלנו, לבין מי שבא לכאן לעשות דברים שהם מעבר לזה.

ועדת החוץ והביטחון): ולצערי הרב חלק מהדיון היה כזה, צריך להגיד את זה ביושר.

אורית סטרוק: רם בן ברק, אנחנו השתתפנו בדיונים לאורך כל עשרת החודשים האחרונים באופן פרודוקטיבי.

ועדת החוץ והביטחון): לבוא ולהגיד שצריך לירות בכל מי שמרים אבן – אולי זה היה פותר חלק מהבעיה, אבל זה היה עושה בעיה במקום אחר.

אבי דיכטר: אפשר לקבל בקצרה תשובה מגבי?

מירב בן ארי: בהמשך למה שאבי אמר אני גם רוצה שתסבירי לי איך משרד המשפטים הסכים להצעת החוק שמבטלת את העלבת עובד הציבור.

אופיר אקוניס: אתם תמכתם בזה - - -

מירב בן ארי: תן לי לשאול.

אופיר אקוניס: מירב, זה מופרך מה שהולך כאן, הרי הקואליציה תמכה בזה.

מירב בן ארי: אני הייתי אתמול במחלקת התביעות, השוטרים בשטח מודאגים.

מירב בן ארי: מעניין אותי לדעת איך המשרד הסכים לזה.

מירב בן ארי: הרי עובד ציבור זה גם מורה.

מירב בן ארי: וזאת לא שאלה לפרקליטות, זה הרי נעשה בהסכמת משרד המשפטים.

אופיר אקוניס: מירב, את צודקת בטענה שלך, אבל ועדת שרים לחקיקה תמכה בזה וכל הקואליציה התייצבה להצביע בעד החוק המופרך הזה של גבי לסקי.

מירב בן ארי: אני רוצה לדעת אם זה מקצועי או פוליטי.

מירב בן ארי: אם זה פוליטי אז אני אטפל בזה.

מירב בן ארי: האם יש עמדה מקצועית שתומכת בחוק של ביטול העבירה של העלבת עובד ציבור?

אורית סטרוק: גם אני יכולה לשאול שאלה?

מירב בן ארי: קצר.

אורית סטרוק: אני יודעת שאת לא מהפרקליטות, אבל היועץ המשפטי לממשלה עומד גם בראש מערכת התביעה.

אורית סטרוק: אני רוצה לשאול כמה מכתבי האישום שהוגשו בעקבות שומר החומות כוללים אלמנטים של פעילות מטעמים גזעניים ולאומניים וכמה מהנאשמים שהוגשו בעניינם כתבי אישום שוחררו עוד לפני תום ההליכים ואיך אתם מתנהלים מול בתי המשפט בעניין הזה.

מירב בן ארי: לא נראה לי שהיא תדע לענות על זה - - -

אורית סטרוק: אז שתלך ותביא תשובה בהמשך.

גבי פיסמן: כמו שאמרתי, אני לא נציגת הפרקליטות וגם לא התבקשתי להביא נתונים, ולכן הנתונים האלה לא נמצאים כרגע בפניי.

גבי פיסמן: אני יכולה לבדוק את - - -

מירב בן ארי: אז תבדקי.

שלמה קרעי: אז איפה נציג הפרקליטות?

שלמה קרעי: איפה ראש הנחש?

ועדת החוץ והביטחון): שלמה, עם כל הכבוד, אתה מדבר על העלבת ציבור - - -

מירב בן ארי: כן, אנחנו בדיוק מדברים על העלבת עובד ציבור - - -

שלמה קרעי: לא אני דיברתי, מירב דיברה.

שלמה קרעי: יש לי זכות להעביר ביקורת על פרקליטות שלא מגישה כתבי אישום נגד מסיתים שגורמים לרצח בסוף.

שלמה קרעי: הם ראש הנחש, כן.

ועדת החוץ והביטחון): אתה לא תקרא לפרקליטות ראש נחש.

שלמה קרעי: המשטרה עושה עבודת קודש ובתי המשפט משחררים יום למוחרת.

מירב בן ארי: שלמה קרעי, מספיק.

שלמה קרעי: תדבר הרבה מילים יפות, אבל צריך לשים את האצבע על הבעיה: הפרקליטות אשמה כאן ברוב הדברים, כששר המשפטים בראש.

מירב בן ארי: גבי, בבקשה.

גבי פיסמן: לגבי העלבת עובד ציבור, אפשר לפנות לשר המשפטים - - -

מירב בן ארי: כלומר, זה פוליטי, זה לא מקצועי.

גבי פיסמן: אני לא אחראית על זה, אבל אני יכולה לבדוק את זה.

מירב בן ארי: בקיצור, זה לא עניין מקצועי.

גבי פיסמן: בכל מקרה, הכנסת היא זאת שהצביעה על זה.

מירב בן ארי: אני אטרפד את זה.

רות וסרמן לנדה: אני אצטרף אלייך.

אופיר אקוניס: תודה רבה לכן, מצוין.

מירב בן ארי: אני חשבתי שיש מאחורי זה עמדה מקצועית, אבל אני מבינה שאין.

גבי פיסמן: אני לא יודעת לומר.

אופיר אקוניס: אגב, לא כל עמדה מקצועית צריך לאמץ.

שלמה קרעי: מירב, איך חשבת דבר כזה?

שלמה קרעי: יש בכלל משהו מקצועי בממשלה הזאת?

אופיר אקוניס: זאת עמדה שמעמידה בחזית את השוטרים שלנו במצב שהערבי הזה מקלל אותו וזה לא נחשב להעלבת עובד ציבור.

אופיר אקוניס: זה בלתי נתפס.

אופיר אקוניס: שגבי לסקי תמשיך לבד עם החוק ההזוי הזה, היא וארבעת חברי הכנסת של מרצ.

מירב בן ארי: אל תדאגו, בשביל זה יש קואליציה.

מירב בן ארי: שמעתם אותי ואת רות, ואני בטוחה שגם רם יסכים איתי שיש דברים שאפשר לנהל אחרת.

מירב בן ארי: אני נותנת את רשות הדיבור לשלושה נציגי ציבור.

מירב בן ארי: און, בבקשה.

מירב בן ארי: יש לכם שתי דקות.

און ריפמן: תודה רבה.

און ריפמן: אלה באמת ימים עצובים, אני משתתף בצערן של המשפחות, ואנחנו גאים מאוד בכוחות הביטחון.

און ריפמן: לצערנו ראינו בעשור האחרון שהפשיעה הפלילית הופכת בכל מיני נקודות לפשיעה לאומנית, וזה מראה עד כמה הוועדות האלה חשובות.

און ריפמן: חשוב לחזק מאוד את המאבק בפשיעה.

און ריפמן: מאז שהיא קמה, המדינה שלנו השקיעה הרבה מאוד בביטחון החוץ, ועכשיו זה הזמן להשקיע בביטחון הפנים.

און ריפמן: אנחנו הוצאנו השבוע דוח שנתי על המאבק בפשיעה, דוח שמראה כמה המצב חמור וכמה הביטחון של האנשים מאוד ירד בשנה האחרונה, בעיקר אחרי אירועי מאי.

און ריפמן: שמחנו מאוד שהמשרד לביטחון פנים החליט לגייס מתנדבים למילואים, אבל אני חייב להגיד שהפסדנו חצי שנה.

און ריפמן: שמנו להם תוכנית בערך לפני חצי שנה, והיום כבר היינו יכולים להיות עם 1,000 מתנדבים במג"ב.

און ריפמן: כנציג של החברה האזרחית אני יכול להגיד שגיוס מתנדבים זה תהליך שלוקח זמן.

און ריפמן: לקחת אזרח ולהביא אותו למצב שהוא מסיים את התהליך של המשטרה ויכול לצאת למשמרת זה דבר שלוקח בערך חצי שנה, וגם זה רק אחרי שעובדים על זה קשה ומטפלים בזה.

און ריפמן: לכן דרוש פה שינוי עומק.

און ריפמן: אנחנו בעצם קוראים לוועדות להמשיך לקדם את התוכנית שמחזקת את מג"ב והמשטרה, בשיתוף פעולה עם הצבא, ומחליטה על הקמה של חטיבות מילואים למתנדבים.

און ריפמן: נזרק פה קודם המספר 4,000, אני לא יודע מאיפה הוא הגיע, אבל באמת אלה המספרים שצריך לדבר עליהם, 4,000, אפילו 7,000.

און ריפמן: יש הרבה מאוד חיילי מילואים שרק רוצים לבוא ולעשות - - -

רות וסרמן לנדה: אין החלטה כזאת, יש המלצה.

און ריפמן: אז אני חושב שהתפקיד שלנו כארגון אזרחי ושל האנשים מהפוליטיקה זה לוודא שהדבר הזה מתקדם וקורה.

און ריפמן: צריך לייצר פה חטיבות מילואים.

און ריפמן: כמו שיש מילואים, אפשר לעשות אותו דבר במשמר האזרחי במג"ב ולהגיע לכמה אלפי אנשים.

און ריפמן: אני חייב להגיד שיש בארץ תופעה של הרבה מאוד רשויות מקומיות.

און ריפמן: .. מי שגדל במושב או בקיבוץ מכיר את זה.

און ריפמן: המשטרה לא שמרה לך על המושב או על הקיבוץ, אלא הקיבוץ שמר על עצמו, והיה שומר שדות ששמר על השדות.

און ריפמן: אנחנו יודעים שהתופעה הזאת מגיעה היום גם לערים וכבר יש כמה וכמה ערים בישראל שמקימות כל מיני פתרונות כמו משמר אזרחי או משמר השכונה.

און ריפמן: צריך שהדבר הזה ינוהל ויתוכלל מלמעלה כדי שלא יקרו פה כל מיני תהליכים לא טובים.

און ריפמן: דבר אחרון, ככל שנצליח לגייס מילואים למג"ב ולמשטרה – ויש הסכמה של אכ"א למהלך הזה – נוכל לשחרר את השוטרים למבצע ארצי של איסוף נשק.

און ריפמן: יש תמיכה בכל הקשת הפוליטית לסיפור של איסוף הנשק, ואנחנו ממש מבקשים מהוועדה לקדם, ללוות ולהוביל את התהליכים האלה.

און ריפמן: זה משהו שאפשר תוך שנה-שנתיים לפתור אותו ושיהיה מאחורינו לגמרי.

און ריפמן: תודה רבה.

מירב בן ארי: תודה רבה.

מירב בן ארי: אליאס, "יוזמת הירושלמים", ולאחר מכן מתן מאם תרצו.

אליאס זרינה: קודם כול תנחומיי למשפחות והחלמה מהירה לכל הפצועים.

אליאס זרינה: אני רוצה לדבר על הנוצרים, שמקבלים איומים מדאעש ונמצאים במצב ביטחוני כמו כל יהודי במדינת ישראל.

אליאס זרינה: יצא לי לפגוש מלא נוצרים במהלך ההלוויה של הגיבור אמיר חורי, זיכרונו לברכה.

אליאס זרינה: הקול הנוצרי קורא לשיתוף פעולה, במיוחד מהמשטרה.

אליאס זרינה: הנוצרים מתכננים להקים סוג של משמר לכנסיות, במיוחד בשבוע הקדוש הזה, עד חג הפסחא.

אליאס זרינה: בתקופה הזאת האיום מתגבר, ואני קורא לשיתוף פעולה.

אליאס זרינה: יש אצל הנוצרים צעירים שרוצים להיות רעולי פנים ולחפש מי זר ומי לא זר.

אליאס זרינה: לכן אני מציע שיהיה שיתוף פעולה עם משטרת ישראל ושתינתן עדיפות לחיילים משוחררים והם יוכלו להשתלב במערך האבטחה של הכנסיות.

אליאס זרינה: מדובר באיום אמיתי.

אליאס זרינה: אני רוצה להתייחס גם להסתה, שהתחילה יום אחד בלבד אחרי מסע ההלוויה של הגיבור אמיר חורי זיכרונו לברכה.

אליאס זרינה: יש בצילום הזה גרפיטי שקורא לשחיטה של בוגדים ומשתפי פעולה.

אליאס זרינה: הוא מכנה את הגיבור אמיר חורי משתף פעולה.

מירב בן ארי: מאיפה זה?

אליאס זרינה: זה מנצרת, ליד כנסיית הבשורה, יום אחרי הלוויה של אמיר חורי.

אליאס זרינה: הגזענות וההסתה לא מפסיקות.

אליאס זרינה: הם גם קוראים לתקוף חיילי צה"ל ושוטרים ובני מיעוטים שמשרתים בצה"ל.

אליאס זרינה: מי שאחראי על זה, במיוחד בנצרת, זה "בלדנא", שמקבלים מהקרן החדשה ומהאיחוד האירופי תקציבים.

אליאס זרינה: הם אלה שמובילים את ההסתה בשטחי ישראל.

אליאס זרינה: אני רוצה לגעת בעוד משהו קטן.

אליאס זרינה: אתם כממשלה הוצאתם מהחוק את הסעיף שמדבר על שירות קהילתי, שירות אזרחי ושירות לאומי.

אליאס זרינה: זה משהו שפגע במגמת ההשתלבות של בני מיעוטים, במיוחד של נוצרים.

אליאס זרינה: המדינה צריכה לתמוך בהם ולחבק אותם, אבל המדינה לא מחבקת אותם והסעיף הזה בעצם יצא מהחוק.

מירב בן ארי: על איזה סעיף אתה מדבר?

אליאס זרינה: הסעיף שדיבר על שירות קהילתי, שירות אזרחי ולאומי ועל תמריצים לשירות.

קריאה: הסעיף הזה הוא החלטת ממשלה.

מירב בן ארי: נכון, אנחנו עשינו את החוק בכנסת ה-20.

אליאס זרינה: בעצם כל הסעיף נמחק.

רות וסרמן לנדה: זה חמור מאוד.

מירב בן ארי: אנחנו נבדוק את זה.

מירב בן ארי: תקצר בדברים.

אליאס זרינה: שני דברים אחרונים.

אליאס זרינה: אנדרטה לחללים ונופלים נוצרים.

אליאס זרינה: יש לנו מעל 20.

אליאס זרינה: זה חייב טיפול.

אליאס זרינה: דבר אחרון, תקנים לעובדים נוצרים, במיוחד במשרד הביטחון.

אליאס זרינה: אין לנו ייצוג בגוף הצבאי והמדיני.

אליאס זרינה: תודה לכם.

מירב בן ארי: תודה.

מירב בן ארי: יהודה, בבקשה.

יהודה שרבאני: אני יהודה שרבאני, מאם תרצו.

יהודה שרבאני: בימים אלה אנחנו מציינים 20 שנה למבצע חומת מגן.

יהודה שרבאני: לפני 20 שנה עלייה להר הבית הייתה פרובוקציה, היום סיור של שר החוץ הישראלי בשער שכם נחשב לפרובוקציה.

יהודה שרבאני: נקודה נוספת, יש לנו יתרון איכותי אחרי שומר החומות: שאנחנו ראינו מה אירע כאן ולכן אנחנו יודעים להתכונן.

יהודה שרבאני: ואחרי שראינו את הסרטון של אתמול, חמומי מוח שמרביצים ללוחמי מג"ב בלי שהם מגיבים, אנחנו לומדים שלא עשינו שום דבר ולא התכוננו.

יהודה שרבאני: ואני רוצה לומר משהו לגבי השוטרים.

יהודה שרבאני: אנחנו לא צריכים להתייחס לשוטרים כאל מגן אנושי.

יהודה שרבאני: שוטר הוא גורם אכיפה.

יהודה שרבאני: במדינה דמוקרטית אמורים להתייחס אליו כגורם אכיפה.

יהודה שרבאני: ואם במשך שלושה ימים יש במוקד אחד אירוע ועוד אירוע ועוד אירוע, אולי הגיע הזמן לחסום את האזור, לסגור אותו ולא ליצור איזה סוג של מלחמת התשה שלא מובילה לשום דבר.

יהודה שרבאני: אני אעבור לנקודה המרכזית, הפרצות בגדר.

יהודה שרבאני: אין ספק שהוועדה עשתה עבודה חשובה בעניין הזה.

יהודה שרבאני: גם אנחנו, אם תרצו, נוכחים שם, וגם יש לנו פורום של תושבים מקרני שומרון.

יהודה שרבאני: זה מתחיל ממצב שאנשים לא יכולים לעלות לאוטובוסים ועד מצב שערבי מקלקיליה יכול לעבור דרך הגדר בעוד שאימא עם שלושה ילדים מקרני שומרון צריכה לעמוד שעה במחסום כדי להיכנס לכפר סבא, כי יש את המלינים ואת ההסעות.

יהודה שרבאני: לא מדובר בהרבה כסף.

יהודה שרבאני: לפי ההערכות של משרד הביטחון מדובר בכמעט מיליארד שקל.

יהודה שרבאני: אני רוצה להזכיר לכולנו שהפנסיות התקציביות עלו לנו בעוד 1.5 מיליארד שקל לא מזמן, לעומת אפס שקלים לפרצות בגדר.

יהודה שרבאני: כך שיש למדינת ישראל את הכסף, אפשר לעשות את זה.

ועדת החוץ והביטחון): אני לא מבין איך חיברת בין הדברים.

ועדת החוץ והביטחון): מאיזה ארגון אתה?

יהודה שרבאני: אני מתנועת אם תרצו, היושב-ראש.

ועדת החוץ והביטחון): מה הקשר?

ועדת החוץ והביטחון): אתה איש פוליטי?

יהודה שרבאני: אני חס ושלום לא איש פוליטי.

ועדת החוץ והביטחון): אז מה אתה מערבב משהו שלא קשור לעניין?

עמיחי שיקלי: רם בן ברק, יש לו חופש ביטוי.

יהודה שרבאני: ברשותך, היושב-ראש, אני אשמח שלא תעשה לי ככה עם היד ואני גם אגיד לך באיזה כובע אני מדבר.

יהודה שרבאני: אני אשמח שתכבד אותי - - -

איתמר בן גביר: רם, זה מקצועי, יש לו הערות מקצועיות.

יהודה שרבאני: אני מדבר - - -

ועדת החוץ והביטחון): עכשיו אני מדבר.

יהודה שרבאני: אני אשמח לשמוע, אני מכבד אותך מאוד.

ועדת החוץ והביטחון): אנחנו הזמנו אותך לדיון, אנחנו נותנים לך רשות דיבור, למה את מערבב עניין שלא בעניין?

עמיחי שיקלי: אתה לא עושה לו טובה, הוא אזרח במדינת ישראל.

יהודה שרבאני: אני אשמח לענות לך על זה - - -

ועדת החוץ והביטחון): אל תענה לי על זה, זה לא לעניין.

איתמר בן גביר: אבל - - -

ועדת החוץ והביטחון): אתה אל תעזור.

איתמר בן גביר: אתה לא תגיד "אל תעזור", אני חבר כנסת, גם אותי אתה לא רוצה לשמוע?

איתמר בן גביר: מה קרה, רק לעוזרת שלך מהחמאס יש אפשרות לדבר?

איתמר בן גביר: מה זה הדבר הזה?

איתמר בן גביר: אתה לא תשתיק אותי.

איתמר בן גביר: אותי הוא לא ישתיק.

מירב בן ארי: חבר הכנסת בן גביר - - -

איתמר בן גביר: אתה לא תשתיק אותי כאן.

איתמר בן גביר: רק לעוזרת מהתנועה האסלאמית מותר לדבר?

יהודה שרבאני: חבר הכנסת בן גביר, אני אשמח לענות.

יהודה שרבאני: אני יושב בכנסת ישראל, זה לא מקום ששייך לאף גורם פרטי, זה הבית של הציבור הישראלי, ואני מייצג כאן את תנועת אם תרצו, שמייצגת מאות אלפים בתוך החברה הישראלית, ויש לי את הזכות לשבת בדיונים.

יהודה שרבאני: היושב-ראש יכול לתת או לא לתת לי את זכות הדיבור, אבל אני יכול להיות נוכח איפה שאני רוצה, כמה שאני רוצה ומתי שאני רוצה.

ועדת החוץ והביטחון): אתה הוזמנת, אתה יושב כאן, אז אל - - -

איתמר בן גביר: רק לעמותות של השמאל מותר - - - ?

ועדת החוץ והביטחון): באיזה זכות אתה יכול להגיד כאן שנתנו פנסיות תקציביות אבל לא בונים גדר?

עמיחי שיקלי: בזכות חופש הדיבור.

יהודה שרבאני: בזכות זה שאתה בעצמך הלכת וסיירת בגדר הביטחון - - -

ועדת החוץ והביטחון): מה הקשר?

ועדת החוץ והביטחון): אני חושב שצריך לבנות את הגדר, אני הייתי פועל כבר מזמן בעניין הזה.

שלמה קרעי: רם, תן לו להשלים משפט, אל תצנזר אותו.

איתמר בן גביר: רם, תהיה בעד חופש ביטוי, הוועדה כאן צריכה להיות פלורליסטית.

יהודה שרבאני: אתה בעצמך הלכת וביקרת בגדר הביטחון, ואין ספק שיש העדפות.

יהודה שרבאני: ..

יהודה שרבאני: אנחנו רואים שהציבור הישראלי - - -

רות וסרמן לנדה: אבל אתה לא חשוף להעדפות של מערכת הביטחון, אין לך את הנתונים ואת המודיעין.

יהודה שרבאני: נכון, ואני גם לא מצייר את עצמי כחשוף לזה, אבל כאזרח ישראלי מותר לתהות למה גדר ביטחון - - -

רות וסרמן לנדה: אז תשאל.

רות וסרמן לנדה: אבל אתה קבעת, אתה לא שאלת.

מירב בן ארי: טוב, צריך - - -

שלמה קרעי: מה זאת הצנזורה הזאת?

שלמה קרעי: תנו לו להשלים משפט.

מירב בן ארי: מה קשורה צנזורה?

מירב בן ארי: צריך - - -

איתמר בן גביר: חבר'ה, זה דמוקרטיה, ישראל היא דמוקרטיה, מותר לדבר בוועדות.

מירב בן ארי: מה זה קשור?

אמילי חיה מואטי: אפשר להגיע לשורה התחתונה לגבי גדר הביטחון?

אמילי חיה מואטי: זה כרגע מה שחשוב.

מירב בן ארי: יהודה, תסיים בבקשה.

יהודה שרבאני: יש לנו חודש קשה לפנינו, ועם כל הכבוד לכל הדברים כאן אנחנו צריכים לעשות עבודה חשובה, ואני מחזק את כוחות הביטחון כמובן.

יהודה שרבאני: תודה רבה על רשות הדיבור לשני יושבי-הראש.

מירב בן ארי: תודה.

מירב בן ארי: הרצל חג'אג', אבא של סגן שיר חג'אג' וחבר בפורום "בוחרים בחיים" של המשפחות השכולות ונפגעי הטרור.

הרצל חג'אג': שלום לכם.

הרצל חג'אג': רצינו להעלות הרבה נושאים אבל אני מבין שאין זמן, אז אני רק רוצה להגיד לכם שלנו בפורום יש חבילת הרתעה שבנויה אל מול המפגע הבודד, דבר שהיום לצערנו לשב"כ אין פתרון כנגדו והוא לא מצליח לתפוס את המפגע הבודד שהוסת או מכל מיני סיבות החליט לבצע פיגוע.

הרצל חג'אג': לכן אנחנו נשמח להגיע לדיון אחר, גדול יותר.

הרצל חג'אג': מדובר על חבילת הרתעה שמגובה על ידי אנשי מקצוע, שלדעתנו אם היא תיפול על המחבל וסביבתו מייד אחרי הפיגוע יהיה בזה כדי למנוע את הפיגוע הבא.

הרצל חג'אג': לגבי איסוף נשקים, אני שומע פה שזה הנושא הכי בוער, וזה באמת נושא חשוב מאוד, אבל יושב איתי פה בועז קוקיא, שהבן שלו נשחט עם סכין באמצע ערד.

הרצל חג'אג': הבת שלי נדרסה על ידי מחבל עם משאית בפיגוע בארמון הנציב עם עוד שלושה חיילים ועם עשרות פצועים.

הרצל חג'אג': ואני יכול לתת לכם עוד תיאורים של דריסה עם דקירה, שריפות, אבנים ועוד אלף ואחד תיאורים.

הרצל חג'אג': המחבלים מאוד מאוד יודעים למצוא איך לרצוח אותנו.

הרצל חג'אג': ולכן רק איסוף נשקים לא יעזור, צריך גם הרתעה.

הרצל חג'אג': אני רוצה להתמקד במשהו קונקרטי לשבוע הזה, ההקלות שניתנו.

הרצל חג'אג': אני אעזוב את הכניעה למחבלים בכלא, זה משהו שכבר נתנו להם, וצריך לעבוד על זה אחר כך עם חבילת ההרתעה.

הרצל חג'אג': אני רוצה להתייחס לכניסה ביום שישי של פלסטינים תושבי יו"ש לישראל.

הרצל חג'אג': אנחנו מלווים את זה כבר כמה שנים, והיינו בקשר גם כשהייתה הממשלה הקודמת.

הרצל חג'אג': מכניסים לפה בימי שישי עשרות אלפי פלסטינים.

הרצל חג'אג': אומרים לנו שהם עוברים בדיקה ביטחונית.

הרצל חג'אג': נגיד שיש.

הרצל חג'אג': אבל הם נכנסים ללא בדיקה שמית, לא יודעים מי נכנס, לא יודעים מי יוצא, לא יודעים מתי הוא יוצא, לא יודעים איפה הוא מטייל בארץ.

הרצל חג'אג': הם הולכים לחופי הים, מעשים מגונים ומעשי פשיעה עולים בתקופה הזאת, יש רציחות ופיגועים, כמו למשל של הדס מלכא ושל עוד שמות שאני לא אקריא כדי לא להאריך.

הרצל חג'אג': אנשים שנרצחו על ידי כאלה שנכנסו לפה עם ההסעות.

הרצל חג'אג': ההסעות האלה יוצאות מקלנדיה בשיירות של אוטובוסים, במימון של משרד התחבורה.

הרצל חג'אג': משרד התחבורה מימן אותם לפני שנתיים.

הרצל חג'אג': שנה שעבר לא היה בגלל הקורונה.

הרצל חג'אג': אנחנו שילמנו 2.5 מיליון שקל על האוטובוסים האלה.

הרצל חג'אג': למה אני צריך לשלם לתושב יו"ש כדי שייכנס לישראל, ועוד לכזה שמסכן אותנו?

הרצל חג'אג': למה לוקחים ריסק על החיים שלנו?

הרצל חג'אג': כבר יש פה חבית חומר נפץ, ראינו אתמול מה קרה בשער שכם, ראינו את הרציחות בשבועיים האחרונים.

הרצל חג'אג': לצערי ימשיכו לרצוח אותנו עד שלא תהיה פה הרתעה אמיתית.

הרצל חג'אג': עד שממשלת ישראל תגיד שהיא לא מוכנה יותר לרצח של ישראלים על ידי ערבים, על ידי מחבלים, זה לא ישתנה.

הרצל חג'אג': עוד משהו.

הרצל חג'אג': לפני שנתיים היה פיילוט על אוטובוסים שנכנסו לפה.

הרצל חג'אג': עשרות אוטובוסים לא נבדקו בכלל.

הרצל חג'אג': אנחנו יודעים את זה מכמה מקורות וגם אימתנו את זה עם מפכ"ל משטרת ישראל בזמנו, אלשיך, בשיחת טלפון של מירב.

הרצל חג'אג': עימתנו אותו עם זה והוא אישר לנו את זה.

הרצל חג'אג': הוא אמר לנו אז שהוא מתנגד להכנסת כזאת כמות של תושבי יו"ש בלי שום בדיקה בתקופה כזאת, אבל הצבא ומערכת הביטחון מכריחים אותו.

הרצל חג'אג': זה משהו שצריך לשנות.

הרצל חג'אג': החיים של אזרחי ישראל יותר חשובים מהחג שלהם, שלצערי נהפך לחג הקורבן היהודי.

הרצל חג'אג': אני לא אומר לא להכניס ערבים, אנחנו לא נגד ערבים, אבל צריך לסגור את הריסק הזה ולעצור את הפרצה הזאת.

הרצל חג'אג': זה הולך להתחיל ביום שישי הזה, תעצרו את זה.

הרצל חג'אג': תודה לכם.

מירב בן ארי: תודה רבה.

מירב בן ארי: בועז קוקיא, בבקשה.

בועז קוקיא: אני שותף של הרצל בפורום "בוחרים בחיים".

בועז קוקיא: בלוויה של רון, שנרצח על ידי בדואי ישראלי לפני ארבע שנים, אמרתי שמדינת ישראל, על שלוש הרשויות שלה, איננה עושה מספיק – הרשות השופטת, המחוקקת והמבצעת.

בועז קוקיא: ומכל מה שעולה כאן בדיון אנחנו רואים שלאורך שנים, ללא קשר לאיזו ממשלה נמצאת וללא קשר למצב הפוליטי, לא נעשה מספיק.

בועז קוקיא: כל רשות ורשות יכולה לעשות בתוך עצמה יותר וכל רשות ורשות יכולה יותר לשתף פעולה אחת עם השנייה.

בועז קוקיא: אתם כוועדת החוץ והביטחון וכרשות המחוקקת יכולים לדאוג שהדרג המדיני, הדרג הממשלתי, יפעיל נכון את כל הרשויות ויפעל לצמצם את הטרור.

בועז קוקיא: כמו שאמר הרצל, חבילת ההרתעה באה לסגור פער, השב"כ איננו יכול לסכל את כל הפיגועים.

בועז קוקיא: גם זה לא ימנע במאה אחוז את הטרור, אבל זה יפחית אותו משמעותית ויציל חיים.

בועז קוקיא: עוד דבר אחד.

בועז קוקיא: הניסיון לתת הקלות לא מוכיח את עצמו.

בועז קוקיא: מכל הדברים עולה שנתינת הקלות לא בהכרח מונעת את ההקרנה של האלימות הפלסטינית לתוך גבולות מדינת ישראל.

בועז קוקיא: אחד המרכיבים שעלו פה זה הנושא של גדר ההפרדה.

בועז קוקיא: צריך להתעקש עליה כנכס חיוני של מדינת ישראל.

בועז קוקיא: ראש המל"ל הקודם הזכיר במאמר חשוב מלפני חודש שהשב"חים ואיחודי המשפחות יוצרים תמהיל קשה מאוד מבחינת ביטחון הפנים במדינת ישראל.

בועז קוקיא: אתם צריכים לפקח על הרשות המבצעת, כולל חקיקה בכנסת.

בועז קוקיא: תעשו את החוקים המתאימים, כמו החוק שהוזכר פה, שלילת אזרחות למחבלים ישראלים, שבשנים האחרונות עושים יותר ויותר פיגועים.

בועז קוקיא: ותעמדו על כך שהרשות המבצעת מקיימת חוקים.

בועז קוקיא: למשל, חוק קיזוז משכורות למחבלים לא מתבצע.

בועז קוקיא: תעשו את העבודה שלכם כדי להציל חיים במדינת ישראל.

בועז קוקיא: תודה רבה.

מירב בן ארי: תודה, בועז.

מירב בן ארי: אני עוברת לארז מהמשטרה.

מירב בן ארי: ארז, תתייחס גם לאירועי אתמול בשער שכם.

ארז תבור: שמי ארז תבור, אני קצין אגף המבצעים של מחוז ירושלים.

ארז תבור: הייתי אתמול ושלשום בשער שכם.

ארז תבור: בפתח דבריי אני רוצה להגיד תודה רבה על הוועדה הזאת ועל הדברים שנעשים לאור המחסור הגדול מאוד בשוטרים.

ארז תבור: אני רוצה להגיד שיש לנו משטרה אחת, והמתכון הנכון זה משטרה חזקה.

ארז תבור: שמעתי פה כל מיני דברים על משמר לאומי ודברים דומים.

ארז תבור: אני חושב שזאת טעות, גם בתור אזרח.

ארז תבור: צריך לחזק את המשטרה.

ארז תבור: למשטרה יש את הסמכויות ואת הידע, המשטרה יודעת מה היא עושה.

ארז תבור: כשאני מדבר על המשטרה אני מתכוון גם למג"ב; כחול וירוק אחד הם.

שלמה קרעי: איך יכול להיות שאתה מתנגד שיהיה כוח עזר אזרחי נוסף, אני לא מבין את זה.

שלמה קרעי: צריך גם לחזק את המשטרה וגם שיהיה כוח עזר אזרחי, מה הבעיה בזה?

ארז תבור: כשניסו להוסיף כוחות נוספים עם סמכויות כאלה ואחרות – לדעתי זה דבר לא נכון.

ארז תבור: לדעתי צריך לחזק את משטרת ישראל.

ועדת החוץ והביטחון): גם אם יוחלט להקים גוף כזה או אחר, אף אחד לא חושב שזה לא יהיה ת"פ משטרת ישראל.

ארז תבור: אני רוצה להתייחס לעוד כמה דברים - - -

איתמר בן גביר: זה שהרביץ בשער שכם, מה איתו?

איתמר בן גביר: זה הכי חשוב.

ארז תבור: לגבי שער שכם, אנחנו אחרי חודשים רבים של עבודת מטה מאוד סדורה לגבי חודש הרמדאן, שהשנה יצא יחד עם חגים נוספים – הפסחא ופסח.

ארז תבור: נעשתה הרבה מאוד עבודת מטה, בהובלה של כלל משטרת ישראל ושל מפקד מחוז ירושלים.

ארז תבור: צריך לזכור שברמדאן מגיעים לאזור הר הבית ושער שכם הרבה מאוד מאמינים שלא מתכוונים להפר את הסדר.

ארז תבור: הם רוצים להגיע להר הבית ולחזור חזרה.

ארז תבור: אתמול חווינו הפרות סדר באזור שער שכם, שכללו יידוי בקבוקים ואבנים לעבר השוטרים והכוחות שפעלו שם במקום.

ארז תבור: צריך להגיד שאנחנו נמצאים שם כל ערב, כל הפיקוד של מחוז ירושלים, אנחנו מובילים את הכוחות, מפקד המחוז נמצא שם באופן ישיר יחד עם מפקדי המרחבים.

ארז תבור: השוטרים שנפצעו אתמול זה סגן מפקד מרחב קדם ומפקד תחנת שלם, שהובילו את הכוחות.

ארז תבור: פעלנו גם בכוחות סמויים וגם בכוחות גלויים על מנת לעצור את אותם אנשים.

ארז תבור: עד כה – ואני מדגיש שעד כה, כי יש פה פעולות מודיעיניות וחקירתיות שנעשות – בשטח עצמו נעצרו עשרה מפירי סדר, והם כמובן יטופלו.

ארז תבור: בשונה מחגי רמדאן קודמים, אנחנו הקמנו כוח חקירות מודיעין וכוח תודעה מיוחד לטובת החודש הזה, על מנת להביא את הראיות הנכונות ולהביא את אותם מתפרעים לדין.

ארז תבור: לגבי התודעה, דיברו פה על הנושא של הרשת.

ארז תבור: כולנו מבינים היום את הכוח והעוצמה של הרשת, ואנחנו פועלים רבות - - -

איתמר בן גביר: אבל ארז, שוטר היה שם בסכנת חיים, למה הם לא הוציאו את האקדחים?

מירב בן ארי: לא, לא, איתמר, לא להפריע.

מירב בן ארי: איתמר, הדיון נגמר כבר לפני חמש דקות.

איתמר בן גביר: אני מעריך אותם ואוהב אותם, אבל למה לא ירו במי שניסה לרצוח שוטר?

מירב בן ארי: אנחנו אחרי הזמן, איתמר, אני מבקשת ממך - - -

איתמר בן גביר: גם אני מבקש.

איתמר בן גביר: הוא ניסה לרצוח שוטר.

איתמר בן גביר: הוא ניסה לרצוח שוטר, למה לא ירו בו?

איתמר בן גביר: למה לא ירו בו?

מירב בן ארי: איתמר, די - - -

איתמר בן גביר: אני לא יכול לשאול?

איתמר בן גביר: לך לא חשוב ששוטר יגן על עצמו?

איתמר בן גביר: אני יודע שזה חשוב לך.

מירב בן ארי: לא עכשיו.

מירב בן ארי: ארז, תמשיך.

ארז תבור: מי שיבחר להפר את הסדר ולהתפרע ולנהוג באלימות, אנחנו נפעל כנגדו.

ארז תבור: יחד עם זאת - - -

אורית סטרוק: למה אתה קורא לזה הפרת סדר?

אורית סטרוק: זה לא הפרת סדר, זה - - -

איתמר בן גביר: מירב, הוא ניסה לרצוח שוטר.

איתמר בן גביר: את ראית את התמונה?

איתמר בן גביר: ראית את הסרטון?

איתמר בן גביר: ניסו לרצוח שם שוטר.

איתמר בן גביר: למה השוטר לא ירה?

שלמה קרעי: ומה זה עוזר שאתם מקימים כוח מודיעיני אם המפקד שלך ישב כאן בחדר ואמר שהפרקליטות מקבלת תמלילי הסתות ולא מגישה כתב אישום?

מירב בן ארי: לא, די, סליחה - - -

שלמה קרעי: מה זה עוזר להקים כוח מודיעיני אם הפרקליטות לא מגבה אותם?

מירב בן ארי: קרעי, זאת פעם שלישית, תצא החוצה.

מירב בן ארי: יש כאן ועדה שהייתה אמורה להתחיל ב-12:00, יש כאן אנשים שמחכים, לא אכפת לכם מאף אחד?

מירב בן ארי: אני לא מעירה מילה.

שלמה קרעי: גם אנחנו נמצאים פה שלוש שעות, אנחנו רוצים לשמוע תשובות אמיתיות - - -

מירב בן ארי: אתה בקריאה שלישית, החוצה בבקשה.

מירב בן ארי: (חבר הכנסת שלמה קרעי יוצא מחדר הוועדה).

מירב בן ארי: ארז, דקה אחרונה, אחרי זה עוד שתי דקות לשומר, ואז הדיון מסתיים.

מירב בן ארי: תכבדו את האנשים.

מירב בן ארי: אני שומעת פה דברי בלע, כמעט עפות לי האוזניים, ואני לא מוציאה מילה, חוץ מהתקיפה של עובדי ציבור, שזה כבר היה השיא.

מירב בן ארי: די, תתאפקו, יש כאן לוח זמנים, אנשים יושבים כאן שלוש שעות.

אורית סטרוק: מירב, אבל - - -

מירב בן ארי: לא, די, את עוד שנייה גם בקריאה שלישית.

מירב בן ארי: רק מתוך כבוד אלייך אני קוראת אותך לסדר כל כך הרבה פעמים.

מירב בן ארי: מספיק.

מירב בן ארי: ארז, בבקשה.

ארז תבור: יחד עם הטיפול במפירי הסדר אנחנו נאפשר חופש פולחן לכל הדתות ונאפשר לכולם לחגוג את חגם.

ארז תבור: תודה.

מירב בן ארי: תודה רבה ותודה על העבודה שאתם עושים.

איתמר בן גביר: עבודת קודש.

מירב בן ארי: יש עוד הערות?

מירב בן ארי: לא.

מירב בן ארי: שומר, תתייחס לעניין של הגדר - - -

עמיחי שיקלי: רק עניין אחד.

עמיחי שיקלי: הביטוי הפרות סדר לא מקובל.

עמיחי שיקלי: כשמיידים אבנים זה לא הפרת סדר, זאת אלימות.

מירב בן ארי: שיקלי, אני קוראת אותך לסדר פעם ראשונה.

אורית סטרוק: מירב, את היית צריכה להגיד את זה.

אורית סטרוק: זה לא הפרת סדר - - -

מירב בן ארי: אני מציעה לכולם מדי פעם גם להקשיב.

מירב בן ארי: שומר, בבקשה.

ישראל שומר: שלוש נקודות קצרות לסיום, בהתייחסות לשאלות ששאלתם.

ישראל שומר: בסוגיית הסד"כ צה"ל פועל ביחד עם משטרת ישראל על הקמת סד"כ שיהיה ת"פ משטרת ישראל.

ישראל שומר: יש שני מאמצים.

ישראל שומר: מאמץ אחד הוא מאמץ בסגנון של מג"ב, תחת משטרת ישראל, שמיועד לתוך הערים.

ישראל שומר: הסד"כ השני זה פיקוד העורף – לקחת גדודים שלו ולהסב אותם להגנה בתוך מדינת ישראל, צירים וכן הלאה.

ישראל שומר: אלה שני מאמצים שקורים כרגע במקביל ואנחנו מקווים עד הקיץ לעשות את כל המאמצים כדי ששני הכוחות הללו יקומו ויהיו לעזר וייתנו את המענה.

אורית סטרוק: אתה לא יודע להסביר למה זה לא קרה לפני שמונה חודשים?

מירב בן ארי: תמשיך.

ישראל שומר: הסוגיה השנייה נוגעת להוראות הפתיחה באש.

ישראל שומר: אני לא נכנס פה לכל הוראות הפתיחה באש, אבל אני כן אומר שאם חייל מזהה סכנת חיים, בכל היבט שלה, הוא רשאי לירות על מנת להסיר את הסכנה.

איתמר בן גביר: הם לא עושים את זה.

ישראל שומר: אם זה זריקת אבנים והיא לא מסכנת חיים, הוא יכול לבצע נוהל מעצר חשוד שמסתיים בירי לרגליים.

ישראל שומר: אני לא נכנס פה לכל הוראות הפתיחה באש ואני גם לא מכיר את המקרה הספציפי שתיארת, אבל אני כן אומר מה מותר ואיך אנחנו מנחים ומתדרכים - - -

איתמר בן גביר: בחברון זורקים עליהם אבנים והם לא מגיבים.

יום טוב חי כלפון: אלה דיווחים שאנחנו שומעים הרבה מהאזרחים.

מירב בן ארי: תגיד לנו מה קורה עם קו התפר, אתה הרי לא יכול להשאיר שם את הלוחמים כל הזמן.

ישראל שומר: הסוגיה השלישית זה קו התפר.

ישראל שומר: כרגע יש עשרה גדודים בתוך יהודה ושומרון.

ישראל שומר: צה"ל, על פי הנחיית הרמטכ"ל, עצר הכשרות ועצר אימונים של גדודים לוחמים, כי המשימה המרכזית כרגע היא להחזיר את הביטחון ולהגביר את תחושת הביטחון.

ישראל שומר: חלק משמעותי מהסד"כ הולך לקו התפר.

ישראל שומר: במקביל, הייתי אתמול בדיון בראשות הרמטכ"ל, שבו נקבע להאיץ בנייה של גדר חדשה.

ישראל שומר: אני מדגיש במילותיו: לא תיקון, אלא בנייה - - -

אורית סטרוק: איפה?

ישראל שומר: על הבסיס של הגדר הנוכחית, באותו תוואי שקיים.

ישראל שומר: החלק הראשון שאושר זה החלק הצפוני, מסאלם ועד אזור עוטף ירושלים.

ישראל שומר: זה כמובן בגיבוי שר הביטחון.

ישראל שומר: זה עוד דורש אישור תקציבים וכו', אבל זה ייכנס לעבודה מואצת.

ישראל שומר: המטרה היא לא לתקן את המכשול הקיים אלא להקים גדר חדשה שתהיה בעיקרה חומה מבטון, גם כדי שיהיה קשה להרוס אותה וגם כדי שיהיה יותר קל לשלוט בה לאורך זמן.

מירב בן ארי: אבל אתם צריכים להתייחס גם לתקופת הביניים.

מירב בן ארי: רם ואני מתעסקים בזה יותר מחצי שנה.

מירב בן ארי: אתה תצטרך להחזיר את הלוחמים לפעילות, ועד שתיבנה גדר צריך פתרון ביניים.

מירב בן ארי: במטה יהודה למשל שמו את התלתליות האלה - - -

ישראל שומר: יש את זה.

ישראל שומר: גברתי היושבת-ראש, אני יודע שאת מסיירת בשטח, ואת תראי שיש עבודה שנעשית גם לטווח הביניים.

ישראל שומר: אבל גם צריך להבין משהו: אנחנו לא יכולים לשים חייל בכל מקום, זה לא אפשרי, כי צריך גם להתאמן למלחמה וצריך להכשיר חיילים.

ישראל שומר: אנחנו לוקחים פה סיכונים מחושבים, ולצערנו יש לזה בתקופה האחרונה מחיר כואב.

ישראל שומר: אנחנו לא בורחים מאחריות, האחריות היא שלנו, אנחנו מבינים את זה, ואנחנו עושים את כל המאמץ – עם כל המשמעויות הכבדות של זה – כדי להחזיר את הביטחון ולבלום את הטרור וכדי להחזיר את תחושת הביטחון, שהיא לא פחות חשובה לנו.

ישראל שומר: תודה.

מירב בן ארי: תודה.

מירב בן ארי: רם, בבקשה.

ועדת החוץ והביטחון): זה דיון חשוב, הוא לא נגמר, אנחנו רק בתחילתו.

ועדת החוץ והביטחון): אני קודם כול רוצה לברך את שירות הביטחון ואת המשטרה על העבודה הטובה והמאומצת שהם עושים, וגם על קבלת ההחלטות שלהם.

ועדת החוץ והביטחון): אני אתחיל עם המשטרה.

ועדת החוץ והביטחון): אני מאוד מאוד מעריך את העבודה שלכם ואת היכולת שלכם להיות מאופקים בשביל שאירועים לא יתדרדרו אלא יישארו ככה.

ועדת החוץ והביטחון): למרות מה שנאמר כאן, אני חושב שבהחלט מגיע לכם צל"ש על ההתנהלות הזאת, כולל מה שהיה אתמול בשער שכם.

ועדת החוץ והביטחון): אני גם חושב שההחלטה על הפרדה בין מי שמעורב לבין מי שלא מעורב ועל מתן הקלות לאנשים שלא מעורבים היא מדיניות נכונה ואמיצה של ממשלה שמקבלת החלטות לא פוליטיות אלא החלטות ענייניות על פי גורמי המקצוע.

ועדת החוץ והביטחון): יש כאן שני סוגי טרור.

ועדת החוץ והביטחון): יש טרור שהוא פנימי ויש טרור שהוא פלסטיני.

ועדת החוץ והביטחון): לגבי הטרור הפלסטיני אני חושב שלא חוסכים שום מאמץ ויש לנו את כל האמצעים וכל האפשרויות.

ועדת החוץ והביטחון): שירות הביטחון הכללי עושה את מה שצריך, אבל אף פעם אין מאה אחוז.

ועדת החוץ והביטחון): אנחנו רואים שאנחנו לא נמנעים מלהיכנס לאזורים כמו ג'נין ולבצע מעצרים תחת אש ובסיכון גבוה.

ועדת החוץ והביטחון): אני חושב שהם עושים את מה שצריך ואני לא רואה איך אפשר לעשות יותר ממה שעושים כרגע.

ועדת החוץ והביטחון): לגבי גדר ההפרדה, אנחנו דיברנו על זה כאן ואנחנו מתריעים על זה כבר הרבה מאוד זמן.

ועדת החוץ והביטחון): אני מאוד שמח על ההחלטה לגביה, וצריך לראות איך אפשר לגבות את הכוחות שם עד שהיא תהיה גמורה.

ועדת החוץ והביטחון): לגבי הטרור הפנים-ארצי, לדעתי זאת הבעיה הגדולה של מדינת ישראל היום.

ועדת החוץ והביטחון): זה בא לידי ביטוי בצורה מאוד מובהקת בשומר החומות, אבל זה לא התחיל שם, זה התחיל מארגוני פשיעה שהולכים ומתעצמים ברחוב הערבי.

ועדת החוץ והביטחון): אני חושב שהגיע הזמן להכריז על איזשהו מצב חירום לתקופה מסוימת, כולל חוקי חירום לתקופה הזאת.

ועדת החוץ והביטחון): אנחנו חייבים את משרד המשפטים, הפרקליטות ובתי המשפט מאוחדים לצורך העניין הזה.

ועדת החוץ והביטחון): אנחנו צריכים צווים לאיסוף נשק ועוד הרבה מאוד דברים, כולל הסתה ועוד.

אופיר סופר: גם מעצרים מינהליים?

ועדת החוץ והביטחון): גם מעצרים מינהליים, גם הגברת הענישה לגבי הסתה, וכל מה שצריך כדי לבלום את התופעה הזאת.

ועדת החוץ והביטחון): אני חוזר ומדגיש, כמו שאמרתי כל הזמן: הפלילי והטרור הלאומני שלובים אחד בשני.

ועדת החוץ והביטחון): אני דיברתי עם מספר אנשים בשבוע אחרון, והרבה פעמים כדי להצדיק את זה שהם אנשים רעים, עבריינים, הם הולכים להיות יעני אידיאולוגיים, כדי להקל על המצפון שלהם, ואז הכול מתערבב.

ועדת החוץ והביטחון): אנחנו חייבים להחזיר את הסדר ואת המשילות, בדרום, בצפון ובכל מקום.

ועדת החוץ והביטחון): מירב, אנחנו נפעל ביחד כדי שהדברים האלה אכן יקרו בכנסת ויחוקקו החוקים המתאימים.

ועדת החוץ והביטחון): תודה רבה לך על הדיון.

מירב בן ארי: תודה, רם, על דיון המשותף, ותודה לכל חברי וחברות הכנסת.

מירב בן ארי: בוועדה הזו נמשיך לעקוב ולבדוק, גם פיזית, מה קורה בתקופת הביניים.

מירב בן ארי: המכשול לא מטריד אותי, הוא ייבנה, כמו שבנו את המכשול בעזה.

מירב בן ארי: זה יקרה.

מירב בן ארי: אבל אנחנו צריכים לחשוב גם על תקופת הביניים.

מירב בן ארי: השוטרים צריכים לחזור להכשרות ולקורסים, החיילים הם לוחמים, הייעוד שלהם הוא לא לעמוד ולעצור שב"חים.

מירב בן ארי: שומר, חשוב לי שתעביר את זה גם לרמטכ"ל.

מירב בן ארי: אנחנו נעקוב ואנחנו נלך לשם, כי רק כשראיתי במו עיניי את התלתלית או את החפיר במטה יהודה ראיתי עד כמה זה פשוט לוודא שהאוטו לא יוכל לעבור.

מירב בן ארי: ברגע שחפרו מסביב - - -

אורית סטרוק: את יכולה ללכת לחומש, תראי איך חסמו שם.

מירב בן ארי: אל תפריעי לי בבקשה.

מירב בן ארי: יש פתרונות ביניים שיכולים לטרפד ולעצור, וכמובן צריך במקביל גם לסגור את החורים ואת הפרצות, שזה הדבר הכי בסיסי.

מירב בן ארי: לפעמים אני ורם מסתובבים שם ואני מרגישה שאנחנו כמו מדינת עולם שלישי.

מירב בן ארי: מה הבעיה לסגור שם.

מירב בן ארי: ואם יש מדיניות של כן להכניס אנשים, כי חייבים ידיים עובדות, אז תעשו פשפשים מסודרים, כדי שלפחות נדע מי נכנס ונדע לשלוט בזה.

מירב בן ארי: יש כאן מדיניות מסוימת של שנים – שנים, לא רק נתניהו – אבל לפחות בואו נעשה את זה מסודר.

מירב בן ארי: אני רוצה להגיד תודה לשוטרים ולחיילים, זה לא מובן מאליו.

מירב בן ארי: אני חושבת שהדברים היו צריכים לקרות מוקדם יותר – הגדר, הלוחמים אחרי שומר החומות, החזרת הביטחון – ולא היינו צריכים להגיע למצב שהגענו אליו.

מירב בן ארי: אבל כל עוד אתם נמצאים שם בחזית, אני מודה לכם על כל מה שאתם עושים.

מירב בן ארי: אני יודעת כמה זה מורכב.

מירב בן ארי: הרמטכ"ל היה אתמול בטיילת.

מירב בן ארי: הוא לא אמור להיות בטיילת, הוא אמור להיות במקום אחר בתל אביב, לא בחוף הים.

מירב בן ארי: אני מבינה כמה זה מורכב ולכן אני חושבת שהנושא הכי חשוב עכשיו הוא למצוא פתרונות לתקופת הביניים, כי השוטרים והחיילים צריכים לחזור למשימות שלהם.

מירב בן ארי: משפט אחרון.

מירב בן ארי: ראיתי את כל התוכנית, את כל 11 הנקודות.

מירב בן ארי: אני אעקוב בוועדה שלי אחרי זה.

מירב בן ארי: אני מציעה לכל הח"כים לבוא היום בשעה 14:00 לתמוך בפעימה הראשונה, 60 מיליון שקל, כדי שיהיו לנו יותר אופנועים, יותר אפודים ויותר אפשרויות.

מירב בן ארי: נכון שזה לא הרבה, אבל בואו לפחות נתחיל לשחרר להם.

מירב בן ארי: אני מאוד מקווה שזה יקרה כבר היום ונוכל להתקדם.

מירב בן ארי: אני מודה לכולם, הישיבה נעולה.